CELEX: 32018R1877
Language: el
Date: 2018-11-26 00:00:00
Title: Κανονισμός (ΕΕ) 2018/1877 του Συμβουλίου, της 26ης Νοεμβρίου 2018, σχετικά με τον δημοσιονομικό κανονισμό που εφαρμόζεται στο 11ο Ευρωπαϊκό Ταμείο Ανάπτυξης και την κατάργηση του κανονισμού (ΕΕ) 2015/323

3.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 307/1
               
            
         ΚΑΝΟΝΙΣΜΟΣ (ΕΕ) 2018/1877 ΤΟΥ ΣΥΜΒΟΥΛΙΟΥ
         της 26ης Νοεμβρίου 2018
         σχετικά με τον δημοσιονομικό κανονισμό που εφαρμόζεται στο 11ο Ευρωπαϊκό Ταμείο Ανάπτυξης και την κατάργηση του κανονισμού (ΕΕ) 2015/323
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου (1), όπως τροποποιήθηκε τελευταία («συμφωνία εταιρικής σχέσης ΑΚΕ-ΕΕ»),
         Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου, για την περίοδο 2014 έως 2020, δυνάμει της συμφωνίας εταιρικής σχέσης ΑΚΕ-ΕΕ, καθώς και για τη χορήγηση χρηματοδοτικής συνδρομής στις υπερπόντιες χώρες και εδάφη για τις οποίες ισχύει το τέταρτο μέρος της Συνθήκης για τη λειτουργία της Ευρωπαϊκής Ένωσης (2) («εσωτερική συμφωνία»), και ιδίως το άρθρο 10 παράγραφος 2,
         Έχοντας υπόψη την πρόταση της Ευρωπαϊκής Επιτροπής,
         Έχοντας υπόψη τη γνώμη του Ελεγκτικού Συνεδρίου (3),
         Έχοντας υπόψη τη γνώμη της Ευρωπαϊκής Τράπεζας Επενδύσεων,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2015/323 του Συμβουλίου (4) καθορίζει τους λεπτομερείς κανόνες για τη δημοσιονομική εκτέλεση του 11ου Ευρωπαϊκού Ταμείου Ανάπτυξης («11ο ΕΤΑ»). Οι εν λόγω κανόνες αφορούν, μεταξύ άλλων: τις εφαρμοστέες αρχές· τη σύνθεση των πόρων του 11ου ΕΤΑ· τους δημοσιονομικούς παράγοντες και τις οντότητες που έχουν επιφορτιστεί με καθήκοντα εκτέλεσης του προϋπολογισμού· τις αποφάσεις χρηματοδότησης, τις αναλήψεις υποχρεώσεων και τις πληρωμές· τα μέσα χρηματοδότησης, όπως προμήθειες, επιχορηγήσεις, χρηματοδοτικά μέσα και καταπιστευματικά ταμεία της Ένωσης· την παρουσίαση των λογαριασμών και τη λογιστική· τον εξωτερικό έλεγχο από το Ελεγκτικό Συνέδριο και την απαλλαγή από το Ευρωπαϊκό Κοινοβούλιο και την επενδυτική διευκόλυνση που διαχειρίζεται η Ευρωπαϊκή Τράπεζα Επενδύσεων (ΕΤΕπ).
                  
               
                     (2)
                  
                  
                     Για λόγους απλούστευσης και συνοχής, ο κανονισμός (ΕΕ) 2015/323 ευθυγραμμίστηκε, στο μέτρο του δυνατού, με τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5) και με τον κατ' εξουσιοδότηση κανονισμό (ΕΕ) αριθ. 1268/2012 της Επιτροπής (6). Η εν λόγω ευθυγράμμιση επιτεύχθηκε μέσω άμεσων παραπομπών στους εν λόγω κανονισμούς και, αφενός, επέτρεψε την εύκολη αναγνώριση των ιδιαιτεροτήτων στη δημοσιονομική εκτέλεση του 11ου ΕΤΑ και, αφετέρου, μείωσε την πολυμορφία των ενωσιακών κανόνων χρηματοδότησης στον τομέα της εξωτερικής δράσης που δημιουργεί περιττή επιβάρυνση για τους αποδέκτες της, την Επιτροπή και άλλους εμπλεκόμενους φορείς.
                  
               
                     (3)
                  
                  
                     Ο κανονισμός (ΕΕ, Ευρατόμ) αριθ. 966/2012 και ο κατ' εξουσιοδότηση κανονισμός (ΕΕ) αριθ. 1268/2012 συγχωνεύθηκαν και αντικαταστάθηκαν από ενιαία νομική πράξη, τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (7), που εισήγαγε σημαντικές αλλαγές και βελτιώσεις και απλοποίησε τους δημοσιονομικούς κανόνες που εφαρμόζονται στον γενικό προϋπολογισμό της Ένωσης. Για λόγους απλούστευσης, ο δημοσιονομικός κανονισμός που εφαρμόζεται στο 11ο ΕΤΑ θα πρέπει να ευθυγραμμιστεί, στο μέτρο του δυνατού, με τον εν λόγω κανονισμό. Για λόγους νομικής σαφήνειας και λαμβανομένου υπόψη του πλήθους των τροποποιήσεων που απαιτούνται γι' αυτήν την ευθυγράμμιση, ο κανονισμός (ΕΕ) 2015/323 θα πρέπει να καταργηθεί και να αντικατασταθεί από τον παρόντα κανονισμό.
                  
               
                     (4)
                  
                  
                     Είναι αναγκαίο να υπενθυμιστεί ότι το πλαίσιο δημοσιονομικής εκτέλεσης του 11ου ΕΤΑ αποτελείται, εκτός από τον παρόντα κανονισμό, από τη συμφωνία εταιρικής σχέσης ΑΚΕ-ΕΕ, ιδίως το παράρτημα IV αυτής, από την εσωτερική συμφωνία, από την απόφαση 2013/755/ΕΕ του Συμβουλίου (8) και από τον κανονισμό (ΕΕ) 2015/322 του Συμβουλίου (9).
                  
               
                     (5)
                  
                  
                     Η δημοσιονομική εκτέλεση του 11ου ΕΤΑ θα πρέπει να διέπεται από τις αρχές της ενότητας και της ακρίβειας του προϋπολογισμού, της ενιαίας λογιστικής μονάδας, της ειδικότητας, της χρηστής δημοσιονομικής διαχείρισης και της διαφάνειας. Έχοντας υπόψη τον πολυετή χαρακτήρα του 11ου ΕΤΑ, η δημοσιονομική αρχή της ετήσιας διάρκειας δεν θα πρέπει να εφαρμοστεί στο 11ο ΕΤΑ.
                  
               
                     (6)
                  
                  
                     Είναι αναγκαίο να καθοριστούν λεπτομερείς κανόνες για την καταβολή των συνεισφορών των κρατών μελών στο 11ο ΕΤΑ καθώς και για την ανά χώρα κατανομή της χρηματοδοτικής συνδρομής στις υπερπόντιες χώρες και εδάφη («ΥΧΕ») για τις οποίες ισχύουν οι διατάξεις του μέρους IV της Συνθήκης για τη λειτουργία της Ευρωπαϊκής Ένωσης (ΣΛΕΕ).
                  
               
                     (7)
                  
                  
                     Οι κανόνες σχετικά με τους δημοσιονομικούς παράγοντες, δηλαδή τους διατάκτες και τους υπόλογους, την ανάθεση των καθηκόντων τους, καθώς και την ευθύνη τους, θα πρέπει να ευθυγραμμιστούν με τον κανονισμό (ΕΕ, Ευρατόμ) 2018/1046, δεδομένου ότι οι εν λόγω παράγοντες ενεργούν στο πλαίσιο της Επιτροπής, όταν εκτελεί το 11ο ΕΤΑ βάσει του παρόντος κανονισμού.
                  
               
                     (8)
                  
                  
                     Είναι αναγκαίο να προβλεφθούν λεπτομερείς κανόνες σύμφωνα με τους οποίους ο κύριος διατάκτης καθορίζει τις απαραίτητες ρυθμίσεις για τη διασφάλιση της ορθής εκτέλεσης των πράξεων, σε στενή συνεργασία με τον εθνικό, περιφερειακό, διακρατικό μεταξύ των κρατών ΑΚΕ ή εδαφικό διατάκτη.
                  
               
                     (9)
                  
                  
                     Οι κανόνες για τις μεθόδους εκτέλεσης, δηλαδή για την ανάθεση των καθηκόντων εκτέλεσης του προϋπολογισμού και για τους όρους και τα όριά της, θα πρέπει να ευθυγραμμιστούν με τον κανονισμό (ΕΕ, Ευρατόμ) αριθ. 2018/1046. Επιπλέον, θα πρέπει να συμπεριληφθεί διάταξη για την περαιτέρω ανάθεση των καθηκόντων εκτέλεσης του προϋπολογισμού η οποία να αντικατοπτρίζει την αντίστοιχη διάταξη του κανονισμού (ΕΕ) αριθ. 236/2014 του Ευρωπαϊκού Κοινοβουλίου και του Συμβουλίου (10), προκειμένου να διασφαλιστεί η συνεπής εκτέλεση της χρηματοδότησης της εξωτερικής δράσης. Ο παρών κανονισμός θα πρέπει να περιέχει, ωστόσο, ειδικές διατάξεις για την προσωρινή ανάληψη της θέσης του εθνικού διατάκτη, για την ανάθεση καθηκόντων από τα κράτη ΑΚΕ και τις ΥΧΕ σε έναν φορέα παροχής υπηρεσιών, καθώς και για την ενίσχυση της προστασίας των οικονομικών συμφερόντων της Ένωσης σε περίπτωση έμμεσης διαχείρισης με τα κράτη ΑΚΕ και τις ΥΧΕ.
                  
               
                     (10)
                  
                  
                     Οι διατάξεις για τις αποφάσεις χρηματοδότησης θα πρέπει να ευθυγραμμιστούν με εκείνες του κανονισμού (ΕΕ, Ευρατόμ) 2018/1046 στις περιπτώσεις όπου η Επιτροπή εκτελεί το 11ο ΕΤΑ βάσει του παρόντος κανονισμού.
                  
               
                     (11)
                  
                  
                     Οι διατάξεις για τις αναλήψεις υποχρεώσεων θα πρέπει να ευθυγραμμιστούν με εκείνες που ορίζονται στον κανονισμό (ΕΕ, Ευρατόμ) 2018/1046, με εξαίρεση τις προσωρινές αναλήψεις υποχρεώσεων. Επιπλέον, θα πρέπει να παρέχεται παράταση των προθεσμιών, όπου αυτό είναι απαραίτητο για την εκτέλεση δράσεων στο πλαίσιο έμμεσης διαχείρισης από τα κράτη ΑΚΕ ή τις ΥΧΕ.
                  
               
                     (12)
                  
                  
                     Οι προθεσμίες για τις πληρωμές θα πρέπει να ευθυγραμμιστούν με εκείνες που ορίζονται στον κανονισμό (ΕΕ, Ευρατόμ) 2018/1046. Θα πρέπει να θεσπιστούν ειδικές διατάξεις στις περιπτώσεις όπου τα κράτη ΑΚΕ και οι ΥΧΕ δεν έχουν την αρμοδιότητα να εκτελούν πληρωμές στο πλαίσιο έμμεσης διαχείρισης και στις περιπτώσεις όπου, κατά συνέπεια, η Επιτροπή συνεχίζει να εκτελεί τις πληρωμές στους αποδέκτες.
                  
               
                     (13)
                  
                  
                     Οι διάφορες διατάξεις εφαρμογής σχετικά με τον εσωτερικό ελεγκτή, τη χρηστή διοίκηση και τα μέσα προσφυγής, το σύστημα πληροφορικής, την ηλεκτρονική διαβίβαση, την ηλεκτρονική διακυβέρνηση, και τις διοικητικές και οικονομικές κυρώσεις και τη χρήση της κεντρικής βάσης δεδομένων για τους αποκλεισμούς θα πρέπει να ευθυγραμμιστούν με εκείνες του κανονισμού (ΕΕ, Ευρατόμ) 2018/1046. Επιπλέον, η προστασία των οικονομικών συμφερόντων της Ένωσης μέσω της επιβολής κυρώσεων θα πρέπει να ενισχυθεί στην περίπτωση όπου το 11ο ΕΤΑ εκτελείται υπό έμμεση διαχείριση με τα κράτη ΑΚΕ και τις ΥΧΕ.
                  
               
                     (14)
                  
                  
                     Οι κανόνες για τις προμήθειες, τις επιχορηγήσεις, τα βραβεία και τους εμπειρογνώμονες θα πρέπει να ευθυγραμμιστούν με εκείνους που ορίζονται στον κανονισμό (ΕΕ, Ευρατόμ) 2018/1046. Οι κανόνες σχετικά με τα χρηματοδοτικά μέσα και με τα καταπιστευματικά ταμεία της Ένωσης θα πρέπει να ευθυγραμμιστούν με αναπροσαρμογές λόγω της φύσης του 11ου ΕΤΑ. Η στήριξη από τον προϋπολογισμό προς τις ΥΧΕ θα πρέπει να λαμβάνει υπόψη τους θεσμικούς δεσμούς με το ενδιαφερόμενο κράτος μέλος.
                  
               
                     (15)
                  
                  
                     Οι κανόνες σχετικά με την παρουσίαση των λογαριασμών και τη λογιστική, καθώς και σχετικά με τον εξωτερικό έλεγχο και τη χορήγηση απαλλαγής, θα πρέπει να αντικατοπτρίζουν εκείνους που ορίζονται στον κανονισμό (ΕΕ, Ευρατόμ) 2018/1046.
                  
               
                     (16)
                  
                  
                     Είναι αναγκαίο να καθοριστούν οι όροι υπό τους οποίους το Ελεγκτικό Συνέδριο θα πρέπει να ασκεί τις εξουσίες του έναντι του 11ου ΕΤΑ.
                  
               
                     (17)
                  
                  
                     Είναι αναγκαίο να καθοριστούν οι όροι υπό τους οποίους η ΕΤΕπ θα πρέπει να διαχειρίζεται τους πόρους του 11ου ΕΤΑ.
                  
               
                     (18)
                  
                  
                     Οι διατάξεις που αφορούν τον εκ μέρους του Ελεγκτικού Συνεδρίου έλεγχο των πόρων του 11ου ΕΤΑ τους οποίους διαχειρίζεται η ΕΤΕπ θα πρέπει να συμβιβάζονται με την τριμερή συμφωνία που συνήφθη μεταξύ του Ελεγκτικού Συνεδρίου, της ΕΤΕπ και της Επιτροπής και η οποία προβλέπεται στο άρθρο 287 παράγραφος 3 ΣΛΕΕ.
                  
               
                     (19)
                  
                  
                     Οι μεταβατικές διατάξεις θα πρέπει να θεσπίζουν τους κανόνες σχετικά με την αντιμετώπιση των υπολοίπων και των εσόδων από το 8ο, 9ο και 10ο Ευρωπαϊκό Ταμείο Ανάπτυξης («προηγούμενα ΕΤΑ»), καθώς και σχετικά με την εφαρμογή του παρόντος κανονισμού σε υπό εκτέλεση πράξεις στο πλαίσιο των εν λόγω προηγούμενων ΕΤΑ.
                  
               
                     (20)
                  
                  
                     Η ερμηνεία του παρόντος κανονισμού θα πρέπει να στοχεύει στη διασφάλιση της συνοχής με τον κανονισμό (ΕΕ, Ευρατόμ) 2018/1046, εκτός εάν μια τέτοια ερμηνεία θα ήταν ασυμβίβαστη με τις ιδιαιτερότητες του 11ου ΕΤΑ, όπως προβλέπεται στη συμφωνία εταιρικής σχέσης ΑΚΕ-ΕΕ, την εσωτερική συμφωνία, την απόφαση 2013/755/ΕΕ ή τον κανονισμό (ΕΕ) 2015/322,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         ΜΕΡΟΣ I
         
            ΚΥΡΙΕΣ ΔΙΑΤΑΞΕΙΣ
         
         
            ΤΙΤΛΟΣ I
         
         
            
               Αντικείμενο, πεδίο εφαρμογής και γενικές διατάξεις
            
         
         
            Άρθρο 1
            Αντικείμενο
            Ο παρών κανονισμός θεσπίζει κανόνες για τη δημοσιονομική εκτέλεση των πόρων του 11ου ΕΤΑ, καθώς και για την παρουσίαση και τον έλεγχο των λογαριασμών.
         
         
            Άρθρο 2
            Σχέση με τον κανονισμό (ΕΕ, Ευρατόμ) 2018/1046
            
               1.   Για τους σκοπούς του παρόντος κανονισμού, οι παραπομπές στις εφαρμοστέες διατάξεις του κανονισμού (ΕΕ, Ευρατόμ) 2018/1046 δεν περιλαμβάνουν διαδικαστικές διατάξεις οι οποίες δεν είναι σχετικές με το 11ο ΕΤΑ.
            
            
               2.   Οι εσωτερικές παραπομπές στον κανονισμό (ΕΕ, Ευρατόμ) 2018/1046 δεν καθιστούν έμμεσα εφαρμοστέες στο 11ο ΕΤΑ τις διατάξεις στις οποίες γίνεται αναφορά.
            
            
               3.   Οι ειδικές παραπομπές του παρόντος κανονισμού στις διατάξεις του κανονισμού (ΕΕ, Ευρατόμ) 2018/1046 εκλαμβάνονται ως δυναμικές παραπομπές, οι οποίες περιλαμβάνουν τις μεταγενέστερες τροποποιήσεις των εν λόγω διατάξεων.
            
            
               4.   Η απόφαση της Επιτροπής σχετικά με τους εσωτερικούς κανόνες για την εκτέλεση του γενικού προϋπολογισμού της Ευρωπαϊκής Ένωσης (τμήμα Ευρωπαϊκή Επιτροπή) υπόψη των υπηρεσιών της Επιτροπής εφαρμόζεται στο 11ο ΕΤΑ τηρουμένων των αναλογιών.
            
         
         
            Άρθρο 3
            Γενικές διατάξεις
            
               1.   Εφαρμόζονται οι ορισμοί που προσδιορίζονται στο άρθρο 2 του κανονισμού (ΕΕ, Ευρατόμ) 2018/1046.
            
            
               2.   Για τους σκοπούς του παρόντος κανονισμού, οι ακόλουθοι όροι στον κανονισμό (ΕΕ, Ευρατόμ) 2018/1046 νοούνται ως εξής:
               α)   «πιστώσεις» ή «επιχειρησιακές πιστώσεις»: «πόροι του 11ου ΕΤΑ»·
               β)   «βασική πράξη»: ανάλογα με το συγκείμενο, η εσωτερική συμφωνία, η απόφαση 2013/755/ΕΕ ή ο κανονισμός (ΕΕ) 2015/322·
               γ)   «προϋπολογισμός» ή «δημοσιονομικός/του προϋπολογισμού»: «11ο ΕΤΑ»·
               δ)   «δημοσιονομική δέσμευση»: «δημοσιονομική ανάληψη υποχρεώσεων»·
               ε)   «γραμμή του προϋπολογισμού»: «χορήγηση»·
               στ)   «τρίτη χώρα»: οποιαδήποτε χώρα ή περιοχή-εταίρος που καλύπτεται από το γεωγραφικό πεδίο εφαρμογής του «11ου ΕΤΑ».
            
            
               3.   Εφαρμόζονται τα άρθρα 4 και 5 του κανονισμού (ΕΕ, Ευρατόμ) 2018/1046.
            
         
         
            ΤΙΤΛΟΣ II
         
         
            
               Δημοσιονομικές αρχές
            
         
         
            Άρθρο 4
            Χρηματοδοτικά μέσα
            Οι πόροι του 11ου ΕΤΑ εκτελούνται σύμφωνα με τις ακόλουθες αρχές:
            
                        α)
                     
                     
                        ενότητα και ακρίβεια του προϋπολογισμού·
                     
                  
                        β)
                     
                     
                        ενιαία λογιστική μονάδα·
                     
                  
                        γ)
                     
                     
                        καθολικότητα·
                     
                  
                        δ)
                     
                     
                        ειδικότητα·
                     
                  
                        ε)
                     
                     
                        χρηστή δημοσιονομική διαχείριση και επιδόσεις·
                     
                  
                        στ)
                     
                     
                        διαφάνεια.
                     
                  Το οικονομικό έτος αρχίζει την 1η Ιανουαρίου και λήγει την 31η Δεκεμβρίου.
         
         
            Άρθρο 5
            Αρχές της ενότητας και της ακρίβειας του προϋπολογισμού
            Κανένα έσοδο δεν εισπράττεται και καμία δαπάνη δεν πραγματοποιείται παρά μόνο μέσω καταλογισμού στο 11ο ΕΤΑ.
            Εφαρμόζεται το άρθρο 8 παράγραφοι 2, 3 και 4 του κανονισμού (ΕΕ, Ευρατόμ) 2018/1046.
         
         
            Άρθρο 6
            Αρχή της ενιαίας λογιστικής μονάδας
            Εφαρμόζεται το άρθρο 19 του κανονισμού (ΕΕ, Ευρατόμ) 2018/1046.
         
         
            Άρθρο 7
            Αρχή της καθολικότητας
            
               1.   Εφαρμόζεται το άρθρο 20 του κανονισμού (ΕΕ, Ευρατόμ) 2018/1046. Με την επιφύλαξη του άρθρου 8 του παρόντος κανονισμού, το σύνολο των εσόδων καλύπτει το σύνολο των εκτιμημένων πληρωμών.
            
            
               2.   Οι πληρωμές που πραγματοποιούνται για ανάληψη υποχρεώσεων σε σχέση με την οποία προέκυψαν έσοδα που αναφέρονται στο άρθρο 8 παράγραφος 2 στοιχείο γ) του παρόντος κανονισμού μειώνονται αυτόματα κατά τα έσοδα αυτά.
            
            
               3.   Η Ένωση δεν μπορεί να συνάπτει δάνεια στο πλαίσιο του 11ου ΕΤΑ.
            
         
         
            Άρθρο 8
            Έσοδα για ειδικό προορισμό
            
               1.   Τα έσοδα για ειδικό προορισμό διατίθενται για τη χρηματοδότηση συγκεκριμένων δαπανών.
            
            
               2.   Έσοδα για ειδικό προορισμό συνιστούν τα ακόλουθα:
               
                           α)
                        
                        
                           χρηματοδοτικές συνεισφορές από κράτη μέλη και τρίτες χώρες, συμπεριλαμβανομένων, και στις δύο περιπτώσεις, των δημόσιων υπηρεσιών τους, των φορέων τους ή των φυσικών προσώπων τους, καθώς και από διεθνείς οργανισμούς σε ορισμένα σχέδια ή προγράμματα εξωτερικής βοήθειας που χρηματοδοτούνται από την Ένωση και τελούν υπό τη διαχείριση της Επιτροπής ή της ΕΤΕπ για λογαριασμό τους, σύμφωνα με το άρθρο 10 του κανονισμού (ΕΕ) 2015/322·
                        
                     
                           β)
                        
                        
                           έσοδα αντιστοιχούντα σε συγκεκριμένο προορισμό, όπως τα έσοδα ιδρυμάτων, οι επιδοτήσεις, οι δωρεές και τα κληροδοτήματα·
                        
                     
                           γ)
                        
                        
                           έσοδα που προέρχονται από επιστροφές, κατόπιν ανάκτησης, αχρεωστήτως καταβληθέντων ποσών·
                        
                     
                           δ)
                        
                        
                           επιστροφές και έσοδα από χρηματοδοτικά μέσα ή εγγυήσεις από τον προϋπολογισμό δυνάμει του άρθρου 209 παράγραφος 3 του κανονισμού (ΕΕ, Ευρατόμ) 2018/1046·
                        
                     
                           ε)
                        
                        
                           έσοδα από μεταγενέστερες επιστροφές φόρων δυνάμει του άρθρου 27 παράγραφος 3 πρώτο εδάφιο στοιχείο β) του κανονισμού (ΕΕ, Ευρατόμ) 2018/1046.
                        
                     
            
               3.   Τα έσοδα για ειδικό προορισμό που αναφέρονται στα στοιχεία α) και β) της παραγράφου 2 χρηματοδοτούν τις δαπάνες που καθορίζονται από τον δωρητή, εφόσον γίνουν δεκτές από την Επιτροπή.
               Τα έσοδα για ειδικό προορισμό που αναφέρονται στα στοιχεία δ) και ε) της παραγράφου 2 χρηματοδοτούν δαπάνες παρόμοιες με εκείνες από τις οποίες προέκυψαν.
            
            
               4.   Εφαρμόζονται τα άρθρα 25, 26 και 27 του κανονισμού (ΕΕ, Ευρατόμ) 2018/1046. Η αποδοχή παροχής από χαριστική αιτία υπόκειται στην έγκριση του Συμβουλίου.
            
            
               5.   Οι πόροι του 11ου ΕΤΑ που αντιστοιχούν σε έσοδα για ειδικό προορισμό διατίθενται αυτόματα όταν το εν λόγω έσοδο ληφθεί από την Επιτροπή. Ωστόσο, η εκτίμηση των απαιτήσεων έχει ως αποτέλεσμα την απόδοση πόρων του 11ου ΕΤΑ στην περίπτωση των εσόδων για ειδικό προορισμό που αναφέρονται στο στοιχείο α) της παραγράφου 2, εφόσον η συμφωνία με το κράτος μέλος εκφράζεται σε ευρώ σε αυτές τις περιπτώσεις, μπορούν να πραγματοποιηθούν πληρωμές για το έσοδο αυτό μόνον όταν αυτό έχει ληφθεί.
            
         
         
            Άρθρο 9
            Αρχή της ειδικότητας
            
               1.   Οι πόροι του 11ου ΕΤΑ εξειδικεύονται για συγκεκριμένους σκοπούς ανά κράτος ΑΚΕ ή ΥΧΕ και σύμφωνα με τα κύρια μέσα συνεργασίας.
            
            
               2.   Όσον αφορά τα κράτη ΑΚΕ, τα κύρια μέσα συνεργασίας καθορίζονται με το χρηματοδοτικό πρωτόκολλο που παρατίθεται στο παράρτημα Iγ της συμφωνίας εταιρικής σχέσης ΑΚΕ-ΕΕ. Η εξειδίκευση των πόρων (ενδεικτικές χορηγήσεις) βασίζεται επίσης στην εσωτερική συμφωνία και τον κανονισμό (ΕΕ) 2015/322 και λαμβάνει υπόψη τους πόρους που προορίζονται για τις δαπάνες στήριξης που συνδέονται με τον προγραμματισμό και την εκτέλεση σύμφωνα με το άρθρο 6 της εσωτερικής συμφωνίας.
            
            
               3.   Όσον αφορά τις ΥΧΕ, τα κύρια μέσα συνεργασίας καθορίζονται στο τέταρτο μέρος της απόφασης 2013/755/ΕΕ και το παράρτημα II αυτής. Η εξειδίκευση των εν λόγω πόρων λαμβάνει υπόψη και το μη διατιθέμενο απόθεμα που προβλέπεται στο άρθρο 3 παράγραφος 3 του εν λόγω παραρτήματος, καθώς και τους πόρους που διατίθενται για μελέτες ή μέτρα τεχνικής βοήθειας δυνάμει του άρθρου 1 παράγραφος 1 στοιχείο γ) του ίδιου παραρτήματος.
            
         
         
            Άρθρο 10
            Αρχή της χρηστής δημοσιονομικής διαχείρισης και των επιδόσεων και του εσωτερικού ελέγχου
            Εφαρμόζεται το άρθρο 33 παράγραφος 1, το άρθρο 33 παράγραφος 2 στοιχεία α) και β), το άρθρο 33 παράγραφος 3 και τα άρθρα 34 και 36 του κανονισμού (ΕΕ, Ευρατόμ) 2018/1046.
         
         
            Άρθρο 11
            Αρχή της διαφάνειας
            
               1.   Εφαρμόζονται το άρθρο 37 παράγραφος 1 και το άρθρο 38 του κανονισμού (ΕΕ, Ευρατόμ) 2018/1046.
            
            
               2.   Η ετήσια δήλωση των αναλήψεων υποχρεώσεων, των πληρωμών και του ετήσιου ποσού των προσκλήσεων καταβολής συνεισφορών σύμφωνα με το άρθρο 7 της εσωτερικής συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης.
            
            
               3.   Για τους σκοπούς του άρθρου 38 παράγραφος 2 του κανονισμού (ΕΕ, Ευρατόμ) 2018/1046, ο όρος «τόπος» σημαίνει, όποτε είναι αναγκαίο, το αντίστοιχο της περιοχής σε επίπεδο NUTS 2, όταν ο αποδέκτης είναι φυσικό πρόσωπο.
            
         
         
            ΤΙΤΛΟΣ III
         
         
            
               Πόροι και υλοποίηση του 11ου ΕΤΑ
            
         
         
            Άρθρο 12
            Πηγές των πόρων του 11ου ΕΤΑ
            Οι πόροι του 11ου ΕΤΑ συνίστανται στο ανώτατο όριο που αναφέρεται στο άρθρο 1 παράγραφοι 2, 4 και 6 της εσωτερικής συμφωνίας, στα κονδύλια που αναφέρονται στο άρθρο 1 παράγραφος 9 αυτής και στα άλλα έσοδα για ειδικό προορισμό που αναφέρονται στο άρθρο 8 του παρόντος κανονισμού.
         
         
            Άρθρο 13
            Δομή του 11ου ΕΤΑ
            Τα έσοδα και οι δαπάνες του 11ου ΕΤΑ ταξινομούνται ανάλογα με τη φύση τους ή τον προορισμό τους.
         
         
            Άρθρο 14
            Εκτέλεση του 11ου ΕΤΑ σύμφωνα με την αρχή της χρηστής δημοσιονομικής διαχείρισης και των επιδόσεων
            
               1.   Εφαρμόζονται το άρθρο 57, το άρθρο 59 παράγραφοι 2 και 3 και τα άρθρα 60 και 61 του κανονισμού (ΕΕ, Ευρατόμ) 2018/1046.
            
            
               2.   Η Επιτροπή αναλαμβάνει τις ευθύνες της Ένωσης όπως αναφέρονται στο άρθρο 57 της συμφωνίας εταιρικής σχέσης ΑΚΕ-ΕΕ και στην απόφαση 2013/755/ΕΕ. Για τον σκοπό αυτό, εκτελεί τα έσοδα και τις δαπάνες του 11ου ΕΤΑ σύμφωνα με τις διατάξεις του παρόντος μέρους και του τρίτου μέρους του παρόντος κανονισμού, με δική της ευθύνη και εντός των ορίων των πόρων του 11ου ΕΤΑ.
            
            
               3.   Τα κράτη μέλη συνεργάζονται με την Επιτροπή προκειμένου να χρησιμοποιούνται οι πόροι του 11ου ΕΤΑ σύμφωνα με την αρχή της χρηστής δημοσιονομικής διαχείρισης και των επιδόσεων.
            
         
         
            Άρθρο 15
            Μέθοδοι εκτέλεσης
            Εφαρμόζεται το άρθρο 62 παράγραφος 1 πρώτο εδάφιο στοιχεία α) και γ), το άρθρο 62 παράγραφος 2 πρώτο και τρίτο εδάφιο και το άρθρο 62 παράγραφος 3 του κανονισμού (ΕΕ, Ευρατόμ) 2018/1046.
         
         
            ΤΙΤΛΟΣ IV
         
         
            
               Δημοσιονομικοί παράγοντες
            
         
         
            Άρθρο 16
            Γενικές διατάξεις σχετικά με τους δημοσιονομικούς παράγοντες και την ευθύνη τους
            
               1.   Εφαρμόζονται τα άρθρα 72 έως 76 του κανονισμού (ΕΕ, Ευρατόμ) 2018/1046.
            
            
               2.   Εφαρμόζονται τα άρθρα 90 έως 95 του κανονισμού (ΕΕ, Ευρατόμ) 2018/1046 σχετικά με την ευθύνη των δημοσιονομικών παραγόντων.
            
         
         
            Άρθρο 17
            Διατάκτης
            
               1.   Η ετήσια έκθεση δραστηριοτήτων που αναφέρεται στο άρθρο 74 παράγραφος 9 του κανονισμού (ΕΕ, Ευρατόμ) 2018/1046 περιλαμβάνει, σε παράρτημα, πίνακες που παρουσιάζουν ανά χορήγηση, χώρα, έδαφος, περιφέρεια ή υποπεριφέρεια, το σύνολο των αναλήψεων υποχρεώσεων, των κατ' εξουσιοδότηση πιστώσεων και των πληρωμών που εκτελέστηκαν κατά τη διάρκεια του οικονομικού έτους, καθώς και τα σωρευτικά ποσά από την έναρξη λειτουργίας του αντίστοιχου ΕΤΑ.
            
            
               2.   Όποτε ο αρμόδιος διατάκτης της Επιτροπής λαμβάνει γνώση προβλημάτων κατά τη διεξαγωγή των διαδικασιών που έχουν σχέση με τη διαχείριση των πόρων του 11ου ΕΤΑ, πραγματοποιεί, μαζί με τον εντεταλμένο εθνικό, περιφερειακό, διακρατικό μεταξύ των κρατών ΑΚΕ ή εδαφικό διατάκτη, κάθε αναγκαία επαφή με σκοπό την επανόρθωση της κατάστασης και λαμβάνει όλα τα αναγκαία μέτρα. Σε περιπτώσεις που ο εθνικός, περιφερειακός, διακρατικός μεταξύ των κρατών ΑΚΕ ή εδαφικός διατάκτης δεν εκπληρώσει ή δεν είναι σε θέση να εκπληρώσει τα καθήκοντα που του έχουν ανατεθεί στο πλαίσιο της συμφωνίας εταιρικής σχέσης ΑΚΕ-ΕΕ ή της απόφασης 2013/755/ΕΕ, ο αρμόδιος διατάκτης της Επιτροπής δύναται να αναλάβει προσωρινά τη θέση του και να ενεργεί στο όνομα και για λογαριασμό του πρώτου στο πλαίσιο έμμεσης διαχείρισης. Στην περίπτωση αυτή, η Επιτροπή δύναται να λάβει, από τους πόρους που διατίθενται στο οικείο κράτος ΑΚΕ ή ΥΧΕ, χρηματική αποζημίωση για τον πρόσθετο διοικητικό φόρτο εργασίας που προκύπτει.
            
         
         
            Άρθρο 18
            Υπόλογος
            
               1.   Ο υπόλογος της Επιτροπής είναι ο υπόλογος του 11ου ΕΤΑ.
            
            
               2.   Εφαρμόζεται το άρθρο 77 παράγραφος 1 πρώτο εδάφιο στοιχεία α) και γ) έως στ), το άρθρο 78 παράγραφοι 3 και 4, το άρθρο 79, το άρθρο 80 παράγραφοι 1, 2 και 3, το άρθρο 81, το άρθρο 82 παράγραφοι 2 έως 10 και τα άρθρα 84, 85 και 86 του κανονισμού (ΕΕ, Ευρατόμ) 2018/1046.
            
            
               3.   Οι λογιστικοί κανόνες που αναφέρονται στο άρθρο 80 παράγραφοι 1, 2 και 3 του κανονισμού (ΕΕ, Ευρατόμ) 2018/1046 εφαρμόζονται στους πόρους του 11ου ΕΤΑ που διαχειρίζεται η Επιτροπή. Οι εν λόγω κανόνες εφαρμόζονται στο 11ο ΕΤΑ, λαμβάνοντας παράλληλα υπόψη την ειδική φύση των δραστηριοτήτων του.
            
            
               4.   Ο υπόλογος καταρτίζει και, έπειτα από διαβούλευση με τον αρμόδιο διατάκτη, εγκρίνει το λογιστικό σχέδιο που θα εφαρμόζεται στις πράξεις του 11ου ΕΤΑ.
            
         
         
            ΤΙΤΛΟΣ V
         
         
            
               Πράξεις εσόδων
            
         
         
            Άρθρο 19
            Ετήσια συνεισφορά και δόσεις της
            
               1.   Σύμφωνα με το άρθρο 7 της εσωτερικής συμφωνίας, το ανώτατο όριο του ετήσιου ποσού της συνεισφοράς για το έτος n + 2 και το ετήσιο ποσό της συνεισφοράς για το έτος n + 1, καθώς και η καταβολή του σε τρεις δόσεις, καθορίζονται σύμφωνα με τη διαδικασία που προβλέπεται στις παραγράφους 2 έως 7 του παρόντος άρθρου.
               Οι δόσεις που οφείλει να καταβάλλει κάθε κράτος μέλος καθορίζονται κατά τρόπο ώστε να είναι αναλογικές προς τις συνεισφορές του κράτους μέλους στο 11ο ΕΤΑ, όπως ορίζονται στο άρθρο 1 παράγραφος 2 της εσωτερικής συμφωνίας.
            
            
               2.   Η Επιτροπή υποβάλλει πρόταση έως τις 15 Οκτωβρίου του έτους n, η οποία καθορίζει:
               
                           α)
                        
                        
                           το ανώτατο όριο του ετήσιου ποσού της συνεισφοράς για το έτος n + 2·
                        
                     
                           β)
                        
                        
                           το ετήσιο ποσό της συνεισφοράς για το έτος n + 1·
                        
                     
                           γ)
                        
                        
                           το ποσό της πρώτης δόσης της συνεισφοράς για το έτος n + 1·
                        
                     
                           δ)
                        
                        
                           ενδεικτική, μη δεσμευτική πρόβλεψη, βασισμένη σε στατιστική προσέγγιση, για τα αναμενόμενα ετήσια ποσά των συνεισφορών για τα έτη n + 3 και n + 4.
                        
                     Το Συμβούλιο αποφασίζει για την εν λόγω πρόταση έως τις 15 Νοεμβρίου του έτους n.
               Τα κράτη μέλη καταβάλλουν την πρώτη δόση της συνεισφοράς για το έτος n + 1 το αργότερο έως τις 21 Ιανουαρίου του έτους n + 1.
            
            
               3.   Η Επιτροπή υποβάλλει πρόταση έως τις 15 Ιουνίου του έτους n + 1, η οποία καθορίζει:
               
                           α)
                        
                        
                           το ποσό της δεύτερης δόσης της συνεισφοράς για το έτος n + 1·
                        
                     
                           β)
                        
                        
                           αναθεωρημένο ετήσιο ποσό της συνεισφοράς για το έτος n + 1 σε συνάρτηση με τις πραγματικές ανάγκες, σε περιπτώσεις κατά τις οποίες, σύμφωνα με το άρθρο 7 παράγραφος 3 της εσωτερικής συμφωνίας, το ετήσιο ποσό παρεκκλίνει από τις πραγματικές ανάγκες.
                        
                     Το Συμβούλιο αποφασίζει για την εν λόγω πρόταση το αργότερο εντός 21 ημερολογιακών ημερών από την υποβολή της πρότασης της Επιτροπής.
               Τα κράτη μέλη καταβάλλουν τη δεύτερη δόση της συνεισφοράς το αργότερο 21 ημερολογιακές ημέρες από την έκδοση της απόφασης του Συμβουλίου.
            
            
               4.   Έως τις 15 Ιουνίου του έτους n + 1 η Επιτροπή, λαμβάνοντας υπόψη τις προβλέψεις της ΕΤΕπ σχετικά με τη διαχείριση και τη λειτουργία της επενδυτικής διευκόλυνσης, συμπεριλαμβανομένων των επιδοτήσεων επιτοκίων που εφαρμόζονται από την ΕΤΕπ, συντάσσει και κοινοποιεί στο Συμβούλιο την κατάσταση των αναλήψεων υποχρεώσεων, των πληρωμών και το ετήσιο ποσό των προσκλήσεων καταβολής συνεισφορών που έλαβαν χώρα κατά το έτος n και πρόκειται να λάβουν χώρα κατά τα έτη n + 1 και n + 2. Η Επιτροπή παρουσιάζει τα ετήσια ποσά των συνεισφορών ανά κράτος μέλος, καθώς και το ποσό που αναμένεται να καταβληθεί από το ΕΤΑ, διαχωρίζοντας τα μερίδια της ΕΤΕπ και της Επιτροπής. Τα ποσά για τα έτη n + 1 και n + 2 βασίζονται στη δυνατότητα πραγματικής εκταμίευσης του προτεινόμενου επιπέδου πόρων, αποφεύγοντας παράλληλα τις σημαντικές διακυμάνσεις μεταξύ των διαφορετικών ετών, καθώς και τα σημαντικά υπόλοιπα κατά το τέλος του έτους.
            
            
               5.   Η Επιτροπή υποβάλλει πρόταση έως τις 10 Οκτωβρίου του έτους n + 1, η οποία καθορίζει:
               
                           α)
                        
                        
                           το ποσό της τρίτης δόσης της συνεισφοράς για το έτος n + 1·
                        
                     
                           β)
                        
                        
                           αναθεωρημένο ετήσιο ποσό της συνεισφοράς για το έτος n + 1 σε συνάρτηση με τις πραγματικές ανάγκες, σε περιπτώσεις κατά τις οποίες, σύμφωνα με το άρθρο 7 παράγραφος 3 της εσωτερικής συμφωνίας, το ετήσιο ποσό παρεκκλίνει από τις πραγματικές ανάγκες.
                        
                     Το Συμβούλιο αποφασίζει για την εν λόγω πρόταση το αργότερο εντός 21 ημερολογιακών ημερών από την υποβολή της πρότασης της Επιτροπής.
               Τα κράτη μέλη καταβάλλουν την τρίτη δόση της συνεισφοράς το αργότερο 21 ημερολογιακές ημέρες από την έκδοση της απόφασης του Συμβουλίου.
            
            
               6.   Το άθροισμα των δόσεων που αφορούν ένα συγκεκριμένο έτος δεν υπερβαίνει το ετήσιο ποσό της συνεισφοράς που έχει καθοριστεί για το εν λόγω έτος. Το ανώτατο ποσό της συνεισφοράς δεν υπερβαίνει το ανώτατο όριο που έχει καθοριστεί για το εν λόγω έτος. Το ανώτατο όριο αυξάνεται μόνο σύμφωνα με το άρθρο 7 παράγραφος 4 της εσωτερικής συμφωνίας. Η ενδεχόμενη αύξηση του ανώτατου ορίου περιλαμβάνεται στις προτάσεις που αναφέρονται στις παραγράφους 2, 3 και 5 του παρόντος άρθρου.
            
            
               7.   Το ανώτατο όριο του ετήσιου ποσού της συνεισφοράς που πρέπει να καταβληθεί από κάθε κράτος μέλος για το έτος n + 2, το ετήσιο ποσό της συνεισφοράς για το έτος n + 1 και οι δόσεις των συνεισφορών προσδιορίζουν:
               
                           α)
                        
                        
                           το ποσό που τελεί υπό τη διαχείριση της Επιτροπής· και
                        
                     
                           β)
                        
                        
                           το ποσό που τελεί υπό τη διαχείριση της ΕΤΕπ, περιλαμβανομένων των επιδοτήσεων επιτοκίου που διαχειρίζεται αυτή.
                        
                     
         
         
            Άρθρο 20
            Καταβολή των δόσεων
            
               1.   Οι προσκλήσεις καταβολής συνεισφορών απορροφούν πρωτίστως τα ποσά που είναι διαθέσιμα από τα προηγούμενα ΕΤΑ, το ένα μετά το άλλο.
            
            
               2.   Οι συνεισφορές των κρατών μελών εκφράζονται σε ευρώ και καταβάλλονται σε ευρώ.
            
            
               3.   Η συνεισφορά που αναφέρεται στο άρθρο 19 παράγραφος 7 στοιχείο α) πιστώνεται από κάθε κράτος μέλος σε ειδικό λογαριασμό με τίτλο «Ευρωπαϊκή Επιτροπή — Ευρωπαϊκό Ταμείο Ανάπτυξης», ο οποίος ανοίγεται στην κεντρική τράπεζα του σχετικού κράτους μέλους ή σε χρηματοπιστωτικό οργανισμό που αυτό υποδεικνύει. Το ποσό αυτών των συνεισφορών παραμένει στους εν λόγω ειδικούς λογαριασμούς μέχρις ότου χρειαστεί να λάβουν χώρα οι πληρωμές.
            
            
               4.   Ο λογαριασμός που αναφέρεται στην παράγραφο 3 δεν επιβαρύνεται με τέλη ή τόκους.
            
            
               5.   Σε περίπτωση που στον λογαριασμό που αναφέρεται στην παράγραφο 3 του παρόντος άρθρου επιβληθεί αρνητικός τόκος, το οικείο κράτος μέλος πιστώνει τον λογαριασμό, το αργότερο την ημερομηνία καταβολής κάθε δόσης που αναφέρεται στο άρθρο 19, με ποσό αντίστοιχο του αρνητικού τόκου που έχει επιβληθεί μέχρι την πρώτη ημέρα του μήνα που προηγείται της καταβολής της δόσης.
            
            
               6.   Με την επιφύλαξη της παραγράφου 7 του παρόντος άρθρου, η Επιτροπή επιδιώκει να κατανείμει τις τυχόν αναλήψεις από τους ειδικούς λογαριασμούς κατά τρόπον ώστε να διατηρείται στους εν λόγω λογαριασμούς η κατανομή των στοιχείων του ενεργητικού σύμφωνα με την κλείδα συνεισφοράς που προβλέπεται στο άρθρο 1 παράγραφος 2 στοιχείο α) της εσωτερικής συμφωνίας.
            
            
               7.   Η Επιτροπή, κατά την κάλυψη των ταμειακών αναγκών του 11ου ΕΤΑ σύμφωνα με την παράγραφο 3, αποσκοπεί να μειώσει τις επιπτώσεις της υποχρέωσης των κρατών μελών να πιστώνουν τους λογαριασμούς με ποσά αρνητικού τόκου, σύμφωνα με την παράγραφο 5, χρησιμοποιώντας κατά προτεραιότητα τα ποσά που εγγράφονται εις πίστωση των λογαριασμών.
            
            
               8.   Η συνεισφορά που αναφέρεται στο άρθρο 19 παράγραφος 7 στοιχείο β) πιστώνεται από κάθε κράτος μέλος σύμφωνα με το άρθρο 47 παράγραφος 1.
            
         
         
            Άρθρο 21
            Τόκοι για μη καταβληθέντα ποσά συνεισφορών
            
               1.   Κατά τη λήξη των προθεσμιών που προβλέπονται στο άρθρο 19 παράγραφοι 2, 3 και 5, το ενδιαφερόμενο κράτος μέλος υποχρεούται να καταβάλει τόκους, σύμφωνα με τους ακόλουθους όρους:
               
                           α)
                        
                        
                           το επιτόκιο είναι το επιτόκιο που εφαρμόζεται από την Ευρωπαϊκή Κεντρική Τράπεζα στις κύριες πράξεις αναχρηματοδότησής της, όπως αυτό δημοσιεύεται στην Επίσημη Εφημερίδα της Ευρωπαϊκής Ένωσης σειρά C, που ισχύει την πρώτη ημερολογιακή ημέρα του μήνα κατά τον οποίο λήγει η προθεσμία, προσαυξημένο κατά δύο εκατοστιαίες μονάδες. Το επιτόκιο αυτό προσαυξάνεται κατά ένα τέταρτο εκατοστιαίας μονάδας για κάθε μήνα υπερημερίας·
                        
                     
                           β)
                        
                        
                           οι τόκοι οφείλονται για το χρονικό διάστημα από την ημερολογιακή ημέρα που έπεται της εκπνοής της προθεσμίας πληρωμής μέχρι και την ημέρα πληρωμής.
                        
                     
            
               2.   Όσον αφορά τη συνεισφορά που αναφέρεται στο άρθρο 19 παράγραφος 7 στοιχείο α) του παρόντος κανονισμού, ο τόκος πιστώνεται σε έναν από τους λογαριασμούς που προβλέπονται στο άρθρο 1 παράγραφος 6 της εσωτερικής συμφωνίας.
               Όσον αφορά τη συνεισφορά που αναφέρεται στο άρθρο 19 παράγραφος 7 στοιχείο β) του παρόντος κανονισμού, ο τόκος πιστώνεται στην επενδυτική διευκόλυνση, σύμφωνα με το άρθρο 47 παράγραφος 1 του παρόντος κανονισμού.
            
         
         
            Άρθρο 22
            Ζήτηση μη καταβληθέντων ποσών συνεισφορών
            Κατά τη λήξη ισχύος του χρηματοδοτικού πρωτοκόλλου που παρατίθεται στο παράρτημα Iγ της συμφωνίας εταιρικής σχέσης ΑΚΕ-ΕΕ, το μέρος των συνεισφορών που τα κράτη μέλη έχουν ακόμη υποχρέωση να καταβάλουν σύμφωνα με το άρθρο 19 του παρόντος κανονισμού ζητείται από την Επιτροπή και την ΕΤΕπ, όπως απαιτείται, υπό τους όρους που καθορίζονται στον παρόντα κανονισμό.
         
         
            Άρθρο 23
            Λοιπές πράξεις εσόδων
            
               1.   Εφαρμόζονται τα άρθρα 97, 98 και 99, το άρθρο 100 παράγραφος 1, το άρθρο 100 παράγραφος 2 πρώτο εδάφιο, το άρθρο 101 παράγραφοι 1 έως 6 και τα άρθρα 102 έως 107 και 109 του κανονισμού (ΕΕ, Ευρατόμ) 2018/1046. Η είσπραξη μπορεί να πραγματοποιηθεί με απόφαση της Επιτροπής εκτελεστή σύμφωνα με το άρθρο 299 της ΣΛΕΕ.
            
            
               2.   Όσον αφορά το άρθρο 97 παράγραφος 3 του κανονισμού (ΕΕ, Ευρατόμ) 2018/1046, η αναφορά στους ίδιους πόρους νοείται ως αναφορά στις συνεισφορές των κρατών μελών που αναφέρονται στο άρθρο 19 του παρόντος κανονισμού.
            
            
               3.   Το άρθρο 99 παράγραφος 2 του κανονισμού (ΕΕ, Ευρατόμ) 2018/1046 εφαρμόζεται στις εισπράξεις που βεβαιώνονται σε ευρώ. Στις εισπράξεις σε τοπικό νόμισμα εφαρμόζεται με το επιτόκιο της κεντρικής τράπεζας της χώρας που εκδίδει το νόμισμα που ισχύει την πρώτη ημερολογιακή ημέρα του μήνα κατά τον οποίο εκδίδεται το ένταλμα είσπραξης.
            
         
         
            ΤΙΤΛΟΣ VI
         
         
            
               Πράξεις δαπανών
            
         
         
            Άρθρο 24
            Κανόνες που εφαρμόζονται στις αναλήψεις υποχρεώσεων και στις αποφάσεις χρηματοδότησης
            
               1.   Η ανάληψη δαπάνης έπεται απόφασης χρηματοδότησης που εκδίδεται από την Επιτροπή.
            
            
               2.   Εφαρμόζεται το άρθρο 110 παράγραφοι 2 έως 5, το άρθρο 111, το άρθρο 112 παράγραφος 1 πρώτο εδάφιο στοιχεία α) και β), το άρθρο 112 παράγραφοι 2 έως 5 και τα άρθρα 114, 115 και 116 του κανονισμού (ΕΕ, Ευρατόμ) 2018/1046.
            
            
               3.   Όσον αφορά την εφαρμογή του άρθρου 114 παράγραφος 2 τρίτο και τέταρτο εδάφιο του κανονισμού (ΕΕ, Ευρατόμ) 2018/1046, η προθεσμία για την ανάληψη νομικών δεσμεύσεων, με τις οποίες υλοποιείται η δράση δύναται να παραταθεί πέραν των τριών ετών από την ημερομηνία σύναψης της συμφωνίας χρηματοδότησης με τα κράτη ΑΚΕ και τις ΥΧΕ.
            
            
               4.   Όταν οι πόροι του 11ου ΕΤΑ εκτελούνται στο πλαίσιο έμμεσης διαχείρισης με τα κράτη ΑΚΕ ή τις ΥΧΕ, ο αρμόδιος διατάκτης δύναται, αφού λάβει αιτιολόγηση, να παρατείνει τη διετή περίοδο που αναφέρεται στο άρθρο 114 παράγραφος 6 του κανονισμού (ΕΕ, Ευρατόμ) 2018/1046, καθώς και την τριετή περίοδο που αναφέρεται στο άρθρο 114 παράγραφος 2 τρίτο εδάφιο του ιδίου κανονισμού.
            
            
               5.   Κατά την εκπνοή των περιόδων που έχουν παραταθεί και αναφέρονται στις παραγράφους 3 και 4, το μη εκτελεσθέν υπόλοιπο αποδεσμεύεται, κατά περίπτωση.
            
            
               6.   Όταν λαμβάνονται μέτρα βάσει των άρθρων 96 και 97 της συμφωνίας εταιρικής σχέσης ΑΚΕ-ΕΕ, η διάρκεια των περιόδων που αναφέρονται στο παρόν άρθρο δύναται να ανασταλεί.
            
            
               7.   Για την εφαρμογή του άρθρου 111 παράγραφος 1 τρίτο εδάφιο του κανονισμού (ΕΕ, Ευρατόμ) 2018/1046, η συμμόρφωση αξιολογείται με βάση τις σχετικές διατάξεις, ιδίως τις Συνθήκες, τη συμφωνία εταιρικής σχέσης ΑΚΕ-ΕΕ, την απόφαση 2013/755/ΕΕ, την εσωτερική συμφωνία, τον παρόντα κανονισμό και όλες τις πράξεις που εκδίδονται για την εκτέλεση των εν λόγω διατάξεων.
            
         
         
            Άρθρο 25
            Προθεσμίες πληρωμής
            
               1.   Με την επιφύλαξη των όρων που προβλέπονται στην παράγραφο 2 του παρόντος άρθρου, το άρθρο 116 του κανονισμού (ΕΕ, Ευρατόμ) 2018/1046 εφαρμόζεται στις πληρωμές που πραγματοποιούνται από την Επιτροπή.
            
            
               2.   Όταν οι πόροι του 11ου ΕΤΑ εκτελούνται στο πλαίσιο της έμμεσης διαχείρισης με τα κράτη ΑΚΕ ή τις ΥΧΕ και η Επιτροπή εκτελεί πληρωμές για λογαριασμό τους, η προθεσμία που αναφέρεται στο άρθρο 116 παράγραφος 1 στοιχείο β) του κανονισμού (ΕΕ, Ευρατόμ) 2018/1046 εφαρμόζεται σε όλες τις πληρωμές που δεν αναφέρονται στο στοιχείο α) του ίδιου άρθρου. Η συμφωνία χρηματοδότησης περιλαμβάνει τις απαραίτητες διατάξεις για να εξασφαλιστεί η έγκαιρη συνεργασία της αναθέτουσας αρχής.
            
            
               3.   Όσον αφορά το άρθρο 116 παράγραφος 5 του κανονισμού (ΕΕ, Ευρατόμ) 2018/1046, οι πληρωμές για τις οποίες είναι υπεύθυνη η Επιτροπή καταλογίζονται στα κονδύλια της αντίστοιχης σύμβασης. Εάν οι εναπομένοντες πόροι δεν επαρκούν, καταλογίζονται στον λογαριασμό ή τους λογαριασμούς που προβλέπονται στο άρθρο 1 παράγραφος 6 της εσωτερικής συμφωνίας.
            
         
         
            ΤΙΤΛΟΣ VII
         
         
            
               Εσωτερικός ελεγκτής
            
         
         
            Άρθρο 26
            Εσωτερικός ελεγκτής
            Ο εσωτερικός ελεγκτής της Επιτροπής είναι ο εσωτερικός ελεγκτής του 11ου ΕΤΑ και η επιτροπή προόδου εσωτερικού ελέγχου της Επιτροπής που αναφέρεται στο άρθρο 123 του κανονισμού (ΕΕ, Ευρατόμ) 2018/1046 εκπληρώνει, επίσης, αυτόν τον ρόλο όσον αφορά τους πόρους του ΕΤΑ τους οποίους διαχειρίζεται η Επιτροπή. Εφαρμόζονται τα άρθρα 118 έως 122 του κανονισμού (ΕΕ, Ευρατόμ) 2018/1046.
         
         
            ΤΙΤΛΟΣ VIII
         
         
            
               Διαφορες διαταξεις εφαρμογης
            
         
         
            Άρθρο 27
            Κοινοί κανόνες
            Εφαρμόζονται τα άρθρα 124 έως 146, το άρθρο 147 παράγραφος 1, το άρθρο 148, το άρθρο 149 παράγραφοι 1 και 3 έως 7, καθώς και τα άρθρα 150 έως 153 του κανονισμού (ΕΕ, Ευρατόμ) 2018/1046.
         
         
            Άρθρο 28
            Διοικητικές ρυθμίσεις με την Ευρωπαϊκή Υπηρεσία Εξωτερικής Δράσης
            Δύναται να συμφωνηθούν λεπτομερείς ρυθμίσεις μεταξύ της Ευρωπαϊκής Υπηρεσίας Εξωτερικής Δράσης και των υπηρεσιών της Επιτροπής, προκειμένου να διευκολυνθεί η διάθεση από τις αντιπροσωπείες της Ένωσης των πόρων που προβλέπονται για δαπάνες στήριξης σε σχέση με το 11ο ΕΤΑ, σύμφωνα με το άρθρο 6 της εσωτερικής συμφωνίας.
         
         
            ΤΙΤΛΟΣ IX
         
         
            
               Χρηματοδοτικά μέσα
            
         
         
            Άρθρο 29
            Γενικές διατάξεις για τα χρηματοδοτικά μέσα
            
               1.   Προκειμένου να παρασχεθεί η χρηματοδοτική συνδρομή στο πλαίσιο του παρόντος τίτλου, η συνεργασία μεταξύ της Ένωσης, των κρατών ΑΚΕ και των ΥΧΕ μπορεί να συνίσταται, μεταξύ άλλων, στα εξής:
               
                           α)
                        
                        
                           τριγωνική διευθέτηση κατά την οποία η Ένωση συντονίζει με οποιαδήποτε τρίτη χώρα τη βοήθειά της προς ένα κράτος ΑΚΕ, ΥΧΕ ή περιφέρεια·
                        
                     
                           β)
                        
                        
                           μέτρα διοικητικής συνεργασίας, όπως η αδελφοποίηση των δημόσιων θεσμικών οργάνων, τοπικών αρχών, εθνικών δημόσιων φορέων ή οντοτήτων ιδιωτικού δικαίου με καθήκοντα δημόσιας υπηρεσίας ενός κράτους μέλους ή μιας εξόχως απόκεντρης περιοχής με τους φορείς ενός κράτους ΑΚΕ ή μιας ΥΧΕ ή περιφέρειάς τους, καθώς και μέτρα συνεργασίας που περιλαμβάνουν απόσπαση εμπειρογνωμόνων του δημόσιου τομέα από τα κράτη μέλη και τις περιφερειακές και τοπικές αρχές τους·
                        
                     
                           γ)
                        
                        
                           κέντρα εμπειρογνωμόνων, με σκοπό τη στοχευμένη δημιουργία ικανοτήτων στο κράτος ΑΚΕ, την ΥΧΕ ή σε περιφέρειά τους και βραχυπρόθεσμη τεχνική βοήθεια και παροχή συμβουλών προς αυτά, καθώς και στήριξη βιώσιμων κέντρων γνώσης και αριστείας για τη διακυβέρνηση και τη μεταρρύθμιση στον δημόσιο τομέα·
                        
                     
                           δ)
                        
                        
                           συνεισφορά στις δαπάνες που απαιτούνται για τη σύσταση και διαχείριση σύμπραξης δημόσιου-ιδιωτικού τομέα·
                        
                     
                           ε)
                        
                        
                           προγράμματα στήριξης τομεακών πολιτικών μέσω των οποίων η Ένωση παρέχει στήριξη στο τομεακό πρόγραμμα ενός κράτους ΑΚΕ ή μιας ΥΧΕ·
                        
                     
                           στ)
                        
                        
                           επιδοτήσεις επιτοκίου.
                        
                     
            
               2.   Εκτός από τα είδη χρηματοδότησης που προβλέπονται στα άρθρα 30 έως 37, η χρηματοδοτική συνδρομή δύναται επίσης να παρέχεται μέσω των παρακάτω:
               
                           α)
                        
                        
                           ελάφρυνση του χρέους, δυνάμει διεθνώς συμφωνημένων προγραμμάτων ελάφρυνσης του χρέους·
                        
                     
                           β)
                        
                        
                           σε εξαιρετικές περιπτώσεις, τομεακά και γενικά προγράμματα στήριξης των εισαγωγών, τα οποία μπορούν να λάβουν τη μορφή:
                           
                                       i)
                                    
                                    
                                       τομεακών προγραμμάτων εισαγωγών σε είδος,
                                    
                                 
                                       ii)
                                    
                                    
                                       τομεακών προγραμμάτων εισαγωγών προς προσπορισμό συναλλάγματος για τη χρηματοδότηση τομεακών εισαγωγών, ή
                                    
                                 
                                       iii)
                                    
                                    
                                       γενικών προγραμμάτων εισαγωγών προς προσπορισμό συναλλάγματος για τη χρηματοδότηση γενικών εισαγωγών που αφορούν ευρύ φάσμα προϊόντων.
                                    
                                 
                     
            
               3.   Η χρηματοδοτική συνδρομή δύναται επίσης να παρέχεται μέσω συνεισφορών σε διεθνή, περιφερειακά ή εθνικά ταμεία, όπως αυτά που συστήνουν ή διαχειρίζονται η ΕΤΕπ, τα κράτη μέλη ή κράτη ΑΚΕ ή ΥΧΕ και περιφέρειες ή διεθνείς οργανισμοί, για την προσέλκυση κοινής χρηματοδότησης από διάφορους δωρητές, ή συνεισφορών σε ταμεία που έχουν συσταθεί από έναν ή περισσότερους δωρητές με σκοπό την από κοινού υλοποίηση έργων.
               Προωθείται, κατά περίπτωση, η αμοιβαία πρόσβαση των χρηματοπιστωτικών ιδρυμάτων της Ένωσης σε χρηματοδοτικά μέσα που έχουν συσταθεί από άλλους οργανισμούς.
            
            
               4.   Οι δράσεις που χρηματοδοτούνται στο πλαίσιο του 11ου ΕΤΑ μπορούν να υλοποιηθούν με παράλληλη ή από κοινού συγχρηματοδότηση.
               Στην περίπτωση παράλληλης συγχρηματοδότησης, μια δράση υποδιαιρείται σε αριθμό σαφώς αναγνωρίσιμων στοιχείων, καθένα από τα οποία χρηματοδοτείται από τους διάφορους εταίρους που εξασφαλίζουν συγχρηματοδότηση κατά τρόπο ώστε να μπορεί να προσδιορίζεται πάντα ο τελικός προορισμός της χρηματοδότησης.
               Στην περίπτωση από κοινού συγχρηματοδότησης, το συνολικό κόστος μιας δράσης κατανέμεται μεταξύ των εταίρων που εξασφαλίζουν τη συγχρηματοδότηση και οι πόροι συγκεντρώνονται κατά τρόπο που δεν επιτρέπει πλέον τον προσδιορισμό της πηγής χρηματοδότησης για οποιαδήποτε δεδομένη δραστηριότητα που πραγματοποιείται στο πλαίσιο της δράσης.
            
            
               5.   Κατά την εφαρμογής της βοήθειας όσον αφορά τη μετάβαση και τη μεταρρύθμιση στα κράτη ΑΚΕ και στις ΥΧΕ, η Ένωση χρησιμοποιεί και μοιράζεται τις εμπειρίες των κρατών μελών και τα διδάγματα που έχει αποκομίσει.
            
         
         
            Άρθρο 30
            Έμμεση διαχείριση
            
               1.   Με την επιφύλαξη των όρων που προβλέπονται στις παραγράφους 2 και 3 του παρόντος άρθρου, εφαρμόζονται τα άρθρα 154 έως 159 του κανονισμού (ΕΕ, Ευρατόμ) 2018/1046. Για τους σκοπούς του άρθρου 158 του παρόντος κανονισμού, η έμμεση διαχείριση με τρίτες χώρες μπορεί επίσης να λάβει τη μορφή συμφωνίας χρηματοδότησης που έχει συναφθεί με τον σχετικό οργανισμό ή φορέα σε περιφερειακό ή διακρατικό μεταξύ των κρατών ΑΚΕ επίπεδο.
            
            
               2.   Οι οντότητες που εκτελούν τους πόρους του 11ου ΕΤΑ διασφαλίζουν τη συνοχή με την εξωτερική πολιτική της Ένωσης και δύνανται να αναθέτουν καθήκοντα εκτέλεσης του προϋπολογισμού σε άλλες οντότητες υπό συνθήκες ισοδύναμες με εκείνες που ισχύουν για την Επιτροπή. Εκπληρώνουν τις υποχρεώσεις τους σύμφωνα με το άρθρο 155 παράγραφος 1 του κανονισμού (ΕΕ, Ευρατόμ) 2018/1046 σε ετήσια βάση. Η γνωμοδότηση λογιστικού ελέγχου υποβάλλεται εντός μηνός από την έκθεση και τη διαχειριστική δήλωση και πρέπει να λαμβάνεται υπόψη στη χορήγηση της δήλωσης αξιοπιστίας για την Επιτροπή.
               Οι διεθνείς οργανισμοί όπως αναφέρονται στο άρθρο 62 παράγραφος 1 πρώτο εδάφιο στοιχείο γ) σημείο ii) του κανονισμού (ΕΕ, Ευρατόμ) 2018/1046 και οι οργανισμοί των κρατών μελών που αναφέρονται στο άρθρο 62 παράγραφος 1 πρώτο εδάφιο στοιχείο γ) σημεία v) και vi) του εν λόγω κανονισμού στους οποίους η Επιτροπή έχει αναθέσει καθήκοντα εκτέλεσης προϋπολογισμού μπορούν επίσης να αναθέτουν καθήκοντα εκτέλεσης προϋπολογισμού σε μη κερδοσκοπικούς οργανισμούς που διαθέτουν τα κατάλληλα επιχειρησιακά και οικονομικά μέσα, υπό προϋποθέσεις αντίστοιχες αυτών που ισχύουν για την Επιτροπή.
               Τα κράτη ΑΚΕ και οι ΥΧΕ δύνανται επίσης να εκτελούν τους πόρους του 11ου ΕΤΑ μέσω των υπηρεσιών τους και των φορέων ιδιωτικού δικαίου με βάση σύμβαση παροχής υπηρεσιών. Οι εν λόγω φορείς επιλέγονται με βάση ανοικτές, διαφανείς, αναλογικές και χωρίς διακρίσεις διαδικασίες, αποφεύγοντας τη σύγκρουση συμφερόντων. Η συμφωνία χρηματοδότησης ορίζει τους όρους της σύμβασης παροχής υπηρεσιών.
            
            
               3.   Όταν το 11ο ΕΤΑ εφαρμόζεται στο πλαίσιο έμμεσης διαχείρισης με τα κράτη ΑΚΕ, τις ΥΧΕ ή τους περιφερειακούς οργανισμούς τους, με την επιφύλαξη των αρμοδιοτήτων των αναθετουσών αρχών, η Επιτροπή:
               
                           α)
                        
                        
                           ανακτά, εφόσον είναι αναγκαίο, τα ποσά που οφείλονται από τους αποδέκτες των αναθετουσών αρχών, σύμφωνα με τα άρθρα 101 έως 106 του κανονισμού (ΕΕ, Ευρατόμ) 2018/1046, με εξαίρεση το άρθρο 101 παράγραφοι 7 έως 9, μεταξύ άλλων με απόφαση εκτελεστή με βάση τις ίδιες προϋποθέσεις όπως αυτές που καθορίζονται στο άρθρο 299 της ΣΛΕΕ·
                        
                     
                           β)
                        
                        
                           δύναται, εφόσον το απαιτούν οι περιστάσεις, να επιβάλει διοικητικές ή οικονομικές κυρώσεις, ή και τα δύο, στους συμμετέχοντες ή αποδέκτες της αναθέτουσας αρχής, καθώς και σε άλλες οντότητες ή πρόσωπα που βρίσκονται έναντι της αναθέτουσας αρχής σε μία από τις καταστάσεις που αναφέρονται στο άρθρο 136 παράγραφος 1 του κανονισμού (ΕΕ, Ευρατόμ) 2018/1046, με βάση τις ίδιες προϋποθέσεις όπως αυτές που καθορίζονται στα άρθρα 135 έως 143 του εν λόγω κανονισμού.
                        
                     Η συμφωνία χρηματοδότησης περιέχει διατάξεις για τον εν λόγω σκοπό.
            
         
         
            Άρθρο 31
            Δημόσιες συμβάσεις
            Εφαρμόζονται τα άρθρα 160 έως 172, το άρθρο 173 παράγραφος 1, το άρθρο 173 παράγραφος 2 πρώτο και δεύτερο εδάφιο, το άρθρο 173 παράγραφοι 3 και 4 και τα άρθρα 174 έως 179 του κανονισμού (ΕΕ, Ευρατόμ) 2018/1046.
         
         
            Άρθρο 32
            Επιχορηγήσεις
            Εφαρμόζονται τα άρθρα 180 έως 205 του κανονισμού (ΕΕ, Ευρατόμ) 2018/1046.
         
         
            Άρθρο 33
            Βραβεία
            Εφαρμόζονται τα άρθρα 206 και 207 του κανονισμού (ΕΕ, Ευρατόμ) 2018/1046.
         
         
            Άρθρο 34
            Χρηματοδοτικά μέσα
            
               1.   Εφαρμόζονται το άρθρο 208 παράγραφοι 4 και 5, το άρθρο 209 παράγραφοι 1, 2 και 4, το άρθρο 210 παράγραφος 1, το άρθρο 214, το άρθρο 215 παράγραφοι 2 έως 7 και το άρθρο 216 του κανονισμού (ΕΕ, Ευρατόμ) 2018/1046.
            
            
               2.   Στο πλαίσιο του 11ου ΕΤΑ είναι δυνατόν να συστήνονται χρηματοδοτικά μέσα. Τα κράτη μέλη ή άλλα μέρη μπορούν να συνεισφέρουν σε αυτά τα μέσα.
            
            
               3.   Το 11ο ΕΤΑ εξουσιοδοτείται να συνεισφέρει στα χρηματοδοτικά μέσα ή στις προβλέψεις των εγγυήσεων από τον προϋπολογισμό που έχουν συσταθεί από τον προϋπολογισμό της Ένωσης.
            
            
               4.   Τα χρηματοδοτικά μέσα δύνανται να καθορίζονται στις αποφάσεις χρηματοδότησης που αναφέρονται στο άρθρο 24. Τελούν, όποτε είναι δυνατόν, υπό την καθοδήγηση της ΕΤΕπ, ενός πολυμερούς ευρωπαϊκού χρηματοπιστωτικού ιδρύματος, όπως η Ευρωπαϊκή Τράπεζα για την Ανοικοδόμηση και την Ανάπτυξη, ή ενός διμερούς ευρωπαϊκού χρηματοπιστωτικού ιδρύματος, όπως μια διμερή αναπτυξιακή τράπεζα, και μπορούν να συνδυάζονται με πρόσθετες επιχορηγήσεις από άλλες πηγές.
            
         
         
            Άρθρο 35
            Καταπιστευματικά ταμεία της Ένωσης
            
               1.   Εφαρμόζονται τα άρθρα 234, 235 έως 252 του κανονισμού (ΕΕ, Ευρατόμ) 2018/1046.
            
            
               2.   Όσον αφορά το άρθρο 234 παράγραφος 2 του κανονισμού (ΕΕ, Ευρατόμ) 2018/1046, οι αναφορές στην αρμόδια επιτροπή νοούνται ως αναφορές στην επιτροπή του Ευρωπαϊκού Ταμείου Ανάπτυξης που αναφέρεται στο άρθρο 8 της εσωτερικής συμφωνίας.
            
         
         
            Άρθρο 36
            Στήριξη από τον προϋπολογισμό
            
               1.   Εφαρμόζεται το άρθρο 236 του κανονισμού (ΕΕ, Ευρατόμ) 2018/1046.
            
            
               2.   Η γενική ή τομεακή στήριξη από τον προϋπολογισμό της Ένωσης βασίζεται στην αμοιβαία υπευθυνότητα και την κοινή δέσμευση έναντι των οικουμενικών αξιών και αποσκοπεί στην ενίσχυση των συμβατικών εταιρικών σχέσεων μεταξύ της Ένωσης και των κρατών ΑΚΕ ή των ΥΧΕ με σκοπό την προώθηση της δημοκρατίας, των ανθρωπίνων δικαιωμάτων και του κράτους δικαίου, τη στήριξη της βιώσιμης και χωρίς αποκλεισμούς οικονομικής ανάπτυξης και την εξάλειψη της φτώχειας.
            
            
               3.   Κάθε απόφαση για την παροχή στήριξης από τον προϋπολογισμό βασίζεται στις πολιτικές στήριξης από τον προϋπολογισμό που έχουν συμφωνηθεί από την Ένωση, ένα συγκεκριμένο σύνολο κριτηρίων επιλεξιμότητας και μια προσεκτική εκτίμηση των κινδύνων και των οφελών.
               Ένας από τους καθοριστικούς παράγοντες για την απόφαση αυτή είναι η εκτίμηση της δέσμευσης, των επιδόσεων και της προόδου των κρατών ΑΚΕ και των ΥΧΕ όσον αφορά τη δημοκρατία, τα ανθρώπινα δικαιώματα και το κράτος δικαίου. Η στήριξη από τον προϋπολογισμό διαφοροποιείται ώστε να ανταποκρίνεται καλύτερα στο πολιτικό, οικονομικό και κοινωνικό πλαίσιο των χωρών ΑΚΕ και των ΥΧΕ, λαμβάνοντας υπόψη καταστάσεις αστάθειας.
            
            
               4.   Κατά την παροχή στήριξης από τον προϋπολογισμό, η Επιτροπή καθορίζει σαφώς και παρακολουθεί τους όρους υπό τους οποίους παρέχεται και υποστηρίζει επίσης την ανάπτυξη των ικανοτήτων κοινοβουλευτικού και λογιστικού ελέγχου και την ενίσχυση της διαφάνειας και της πληροφόρησης του κοινού.
            
            
               5.   Η εκταμίευση της στήριξης από τον προϋπολογισμό εξαρτάται από την ικανοποιητική πρόοδο ως προς την επίτευξη των στόχων που έχουν συμφωνηθεί με τα κράτη ΑΚΕ και τις ΥΧΕ.
            
            
               6.   Κατά την παροχή στήριξης από τον προϋπολογισμό προς τις ΥΧΕ, λαμβάνονται υπόψη οι θεσμικοί δεσμοί τους με το ενδιαφερόμενο κράτος μέλος.
            
         
         
            Άρθρο 37
            Εμπειρογνώμονες και πληρωμή συνδρομών
            Εφαρμόζεται το άρθρο 237 παράγραφοι 1 έως 4 και τα άρθρα 238 και 239 του κανονισμού (ΕΕ, Ευρατόμ) 2018/1046.
         
         
            ΤΙΤΛΟΣ X
         
         
            
               Ετήσιοι λογαριασμοί και άλλες χρηματοοικονομικές εκθέσεις
            
         
         
            Άρθρο 38
            Λογαριασμοί του 11ου ΕΤΑ
            
               1.   Οι ετήσιοι λογαριασμοί του 11ου ΕΤΑ καταρτίζονται για κάθε οικονομικό έτος, το οποίο αρχίζει την 1η Ιανουαρίου και λήγει την 31η Δεκεμβρίου. Οι εν λόγω λογαριασμοί περιλαμβάνουν:
               
                           α)
                        
                        
                           τις δημοσιονομικές καταστάσεις·
                        
                     
                           β)
                        
                        
                           την έκθεση δημοσιονομικής εκτέλεσης.
                        
                     Οι δημοσιονομικές καταστάσεις συνοδεύονται από τις πληροφορίες που παρέχονται από την ΕΤΕπ σύμφωνα με το άρθρο 51 του παρόντος κανονισμού.
               Εφαρμόζεται το άρθρο 243 του κανονισμού (ΕΕ, Ευρατόμ) 2018/1046.
            
            
               2.   Έως τις 31 Μαρτίου του επόμενου έτους ο υπόλογος διαβιβάζει ηλεκτρονικά τους προσωρινούς λογαριασμούς στο Ελεγκτικό Συνέδριο.
               Έως τις 15 Ιουνίου του επόμενου έτους το Ελεγκτικό Συνέδριο διατυπώνει τις παρατηρήσεις του σε σχέση με τους προσωρινούς λογαριασμούς σε ό,τι αφορά το μέρος των πόρων του 11ου ΕΤΑ του οποίου τη δημοσιονομική διαχείριση ασκεί η Επιτροπή, προκειμένου η Επιτροπή να προβεί στις διορθώσεις που κρίνονται αναγκαίες για την κατάρτιση των οριστικών λογαριασμών.
            
            
               3.   Η Επιτροπή εγκρίνει τους οριστικούς λογαριασμούς και τους διαβιβάζει ηλεκτρονικά, έως τις 31 Ιουλίου του επόμενου έτους, στο Ευρωπαϊκό Κοινοβούλιο, στο Συμβούλιο και στο Ελεγκτικό Συνέδριο.
               Έως την ίδια ημερομηνία, ο υπόλογος διαβιβάζει στο Ελεγκτικό Συνέδριο δήλωση πληρότητας σχετικά με τους οριστικούς λογαριασμούς.
               Εφαρμόζεται το άρθρο 246 παράγραφος 3 δεύτερο εδάφιο του κανονισμού (ΕΕ, Ευρατόμ) 2018/1046.
               Οι οριστικοί λογαριασμοί δημοσιεύονται, έως τις 15 Νοεμβρίου του επόμενου έτους, στην Επίσημη Εφημερίδα της Ευρωπαϊκής Ένωσης συνοδευόμενοι από τη δήλωση αξιοπιστίας την οποία παρέχει το Ελεγκτικό Συνέδριο κατ' εφαρμογή του άρθρου 43 του παρόντος κανονισμού.
            
         
         
            Άρθρο 39
            Έκθεση δημοσιονομικής εκτέλεσης
            
               1.   Η έκθεση δημοσιονομικής εκτέλεσης καταρτίζεται από τον αρμόδιο διατάκτη και διαβιβάζεται στον υπόλογο έως τις 15 Μαρτίου για να ενταχθεί στους λογαριασμούς του 11ου ΕΤΑ. Αποδίδει αληθή και ακριβή εικόνα των πράξεων εσόδων και δαπανών από τους πόρους του 11ου ΕΤΑ. Καταρτίζεται σε εκατομμύρια ευρώ και περιλαμβάνει:
               
                           α)
                        
                        
                           τον λογαριασμό δημοσιονομικού αποτελέσματος, ο οποίος ανακεφαλαιώνει όλες τις δημοσιονομικές πράξεις του οικονομικού έτους ως προς τα έσοδα και τις δαπάνες·
                        
                     
                           β)
                        
                        
                           το παράρτημα του λογαριασμού δημοσιονομικού αποτελέσματος, το οποίο συμπληρώνει και σχολιάζει τα στοιχεία του εν λόγω λογαριασμού.
                        
                     
            
               2.   Ο λογαριασμός δημοσιονομικού αποτελέσματος περιλαμβάνει τα ακόλουθα:
               
                           α)
                        
                        
                           πίνακα ο οποίος περιγράφει την εξέλιξη των χορηγήσεων κατά το διαρρεύσαν οικονομικό έτος·
                        
                     
                           β)
                        
                        
                           πίνακα που αναφέρει το συνολικό ύψος, ανά χορήγηση, των αναλήψεων υποχρεώσεων, των κατ' εξουσιοδότηση πιστώσεων και των πληρωμών που πραγματοποιήθηκαν κατά τη διάρκεια του οικονομικού έτους, καθώς και τα σωρευτικά ποσά τους από την έναρξη λειτουργίας του 11ου ΕΤΑ.
                        
                     
         
         
            Άρθρο 40
            Παρακολούθηση και υποβολή εκθέσεων από την Επιτροπή και την ΕΤΕπ
            
               1.   Η Επιτροπή και η ΕΤΕπ παρακολουθούν, η καθεμία στον βαθμό που την αφορά, την αξιοποίηση της βοήθειας που παρέχεται στο πλαίσιο του 11ου ΕΤΑ από τα κράτη ΑΚΕ, τις ΥΧΕ ή κάθε άλλον δικαιούχο, καθώς και την υλοποίηση των έργων που χρηματοδοτούνται από το 11ο ΕΤΑ, δίνοντας ιδιαίτερη έμφαση στους στόχους που καθορίζονται στα άρθρα 55 και 56 της συμφωνίας εταιρικής σχέσης ΑΚΕ-ΕΕ και στις αντίστοιχες διατάξεις της απόφασης 2013/755/ΕΕ.
            
            
               2.   Η ΕΤΕπ ενημερώνει περιοδικά την Επιτροπή για την υλοποίηση των χρηματοδοτούμενων από τους πόρους του 11ου ΕΤΑ έργων τα οποία διαχειρίζεται, σύμφωνα με τις διαδικασίες που καθορίζονται στις επιχειρησιακές κατευθυντήριες γραμμές της επενδυτικής διευκόλυνσης.
            
            
               3.   Η Επιτροπή και η ΕΤΕπ παρέχουν στα κράτη μέλη στοιχεία για την επιχειρησιακή εκτέλεση των πόρων του 11ου ΕΤΑ, όπως προβλέπεται στο άρθρο 18 του κανονισμού (ΕΕ) 2015/322. Η Επιτροπή διαβιβάζει τις σχετικές πληροφορίες στο Ελεγκτικό Συνέδριο.
            
         
         
            Άρθρο 41
            Λογιστική του προϋπολογισμού
            
               1.   Οι λογαριασμοί του προϋπολογισμού παρέχουν λεπτομερή καταγραφή της δημοσιονομικής εκτέλεσης των πόρων του 11ου ΕΤΑ.
            
            
               2.   Οι λογαριασμοί του προϋπολογισμού καταχωρίζουν το σύνολο:
               
                           α)
                        
                        
                           των χορηγήσεων και των αντίστοιχων πόρων του 11ου ΕΤΑ·
                        
                     
                           β)
                        
                        
                           των δημοσιονομικών αναλήψεων υποχρεώσεων·
                        
                     
                           γ)
                        
                        
                           των πληρωμών· και
                        
                     
                           δ)
                        
                        
                           των βεβαιωμένων απαιτήσεων και πράξεων είσπραξης που πραγματοποιήθηκαν κατά τη διάρκεια του οικονομικού έτους, για το συνολικό ύψος τους και χωρίς συναίρεση μεταξύ τους.
                        
                     
            
               3.   Στις περιπτώσεις όπου αναλήψεις υποχρεώσεων, πληρωμές και απαιτήσεις εκφράζονται σε εθνικά νομίσματα, το λογιστικό σύστημα καθιστά δυνατή, εάν παραστεί ανάγκη, την εγγραφή τους τόσο στο εθνικό νόμισμα όσο και σε ευρώ.
            
            
               4.   Οι συνολικές δημοσιονομικές αναλήψεις υποχρεώσεων καταλογίζονται σε ευρώ για τα ποσά των αποφάσεων χρηματοδότησης που λαμβάνει η Επιτροπή. Οι μεμονωμένες δημοσιονομικές αναλήψεις υποχρεώσεων καταλογίζονται σε ευρώ κατά την αντίστοιχη αξία των νομικών δεσμεύσεων. Η εν λόγω αξία περιλαμβάνει, κατά περίπτωση:
               
                           α)
                        
                        
                           πρόβλεψη για πληρωμή επιστρεπτέων εξόδων βάσει δικαιολογητικών εγγράφων·
                        
                     
                           β)
                        
                        
                           πρόβλεψη για αναθεώρηση των τιμών, για αύξηση της ποσότητας και για απρόβλεπτα, όπως καθορίζονται στις συμβάσεις που χρηματοδοτεί το 11ο ΕΤΑ·
                        
                     
                           γ)
                        
                        
                           χρηματοοικονομική πρόβλεψη για τη διακύμανση των τιμών συναλλάγματος.
                        
                     
            
               5.   Όλα τα λογιστικά παραστατικά που αφορούν την εκτέλεση μιας ανάληψης υποχρέωσης φυλάσσονται για διάστημα πέντε ετών από την ημερομηνία της απόφασης απαλλαγής ως προς τη δημοσιονομική εκτέλεση των πόρων του 11ου ΕΤΑ, που αναφέρεται στο άρθρο 44, σχετικά με το οικονομικό έτος κατά το οποίο έκλεισε λογιστικά η ανάληψη υποχρέωσης.
            
         
         
            ΤΙΤΛΟΣ XI
         
         
            
               Εξωτερικός έλεγχος και απαλλαγή
            
         
         
            Άρθρο 42
            Εξωτερικός έλεγχος και απαλλαγή της Επιτροπή
            
               1.   Όσον αφορά τις πράξεις που χρηματοδοτούνται από τους πόρους του 11ου ΕΤΑ που τελούν υπό τη διαχείριση της Επιτροπής σύμφωνα με το άρθρο 14, το Ελεγκτικό Συνέδριο ασκεί τις εξουσίες του σύμφωνα με το παρόν άρθρο και το άρθρο 43.
            
            
               2.   Εφαρμόζονται τα άρθρα 255, 256 και 257, το άρθρο 258 παράγραφοι 1 και 2, το άρθρο 258 παράγραφος 3 δεύτερη περίοδος, το άρθρο 258 παράγραφος 4 και το άρθρο 259 του κανονισμού (ΕΕ, Ευρατόμ) 2018/1046.
            
            
               3.   Για τους σκοπούς του παρόντος τίτλου, το Ελεγκτικό Συνέδριο λαμβάνει υπόψη τις Συνθήκες, τη συμφωνία 2013/755/ΕΕ, την απόφαση για τη σύνδεση ΥΧΕ-ΕΕ, την εσωτερική συμφωνία, τον παρόντα κανονισμό και κάθε άλλη πράξη που εκδίδεται δυνάμει των εν λόγω μέσων.
            
            
               4.   Το Ελεγκτικό Συνέδριο ενημερώνεται σχετικά με τους εσωτερικούς κανόνες που αναφέρονται στο άρθρο 60 παράγραφος 1 του κανονισμού (ΕΕ, Ευρατόμ) 2018/1046, συμπεριλαμβανομένου του διορισμού των διατακτών, καθώς και σχετικά με την πράξη ανάθεσης αρμοδιοτήτων που αναφέρεται στο άρθρο 79 του εν λόγω κανονισμού.
            
            
               5.   Οι εθνικές αρχές ελέγχου των κρατών ΑΚΕ και των ΥΧΕ ενθαρρύνονται να συνεργάζονται με το Ελεγκτικό Συνέδριο κατόπιν πρόσκλησής του.
            
            
               6.   Το Ελεγκτικό Συνέδριο μπορεί να γνωμοδοτεί επί ζητημάτων που σχετίζονται με το 11ο ΕΤΑ, κατόπιν αιτήματος οργάνων της Ένωσης.
            
         
         
            Άρθρο 43
            Δήλωση αξιοπιστίας
            Παράλληλα με την ετήσια έκθεση που αναφέρεται στο άρθρο 258 του κανονισμού (ΕΕ, Ευρατόμ) 2018/1046, το Ελεγκτικό Συνέδριο παρέχει στο Ευρωπαϊκό Κοινοβούλιο και στο Συμβούλιο δήλωση αξιοπιστίας όσον αφορά την αξιοπιστία των λογαριασμών, καθώς και τη νομιμότητα και την κανονικότητα των σχετικών πράξεων, η οποία δημοσιεύεται στην Επίσημη Εφημερίδα της Ευρωπαϊκής Ένωσης.
         
         
            Άρθρο 44
            Απαλλαγή
            
               1.   Με την επιφύλαξη της παραγράφου 2 του παρόντος άρθρου, εφαρμόζονται τα άρθρα 260 έως 263 του κανονισμού (ΕΕ, Ευρατόμ) 2018/1046.
            
            
               2.   Η απόφαση απαλλαγής αφορά τους λογαριασμούς που αναφέρονται στο άρθρο 38 του παρόντος κανονισμού, εξαιρουμένου του μέρους που παρέχεται από την ΕΤΕπ σύμφωνα με το άρθρο 51. Η απαλλαγή που προβλέπεται στο άρθρο 260 παράγραφος 1 του κανονισμού (ΕΕ, Ευρατόμ) 2018/1046 παρέχεται όσον αφορά τους πόρους του 11ου ΕΤΑ που διαχειρίζεται η Επιτροπή, σύμφωνα με το άρθρο 14 παράγραφος 2 του παρόντος κανονισμού για το οικονομικό έτος n.
            
            
               3.   Η απόφαση απαλλαγής δημοσιεύεται στην Επίσημη Εφημερίδα της Ευρωπαϊκής Ένωσης.
            
         
         ΜΕΡΟΣ II
         
            ΕΠΕΝΔΥΤΙΚΗ ΔΙΕΥΚΟΛΥΝΣΗ
         
         
            Άρθρο 45
            Ρόλος της ΕΤΕπ
            
               1.   Η ΕΤΕπ διαχειρίζεται την επενδυτική διευκόλυνση και προβαίνει στις σχετικές πράξεις, συμπεριλαμβανομένων των επιδοτήσεων επιτοκίου και της τεχνικής βοήθειας, εξ ονόματος της Ένωσης, σύμφωνα με το παρόν μέρος.
            
            
               2.   Επιπλέον, η ΕΤΕπ μεριμνά για τη δημοσιονομική εκτέλεση των λοιπών πράξεων που πραγματοποιούνται με χρηματοδότηση από τους ίδιους πόρους της σύμφωνα με το άρθρο 4 της εσωτερικής συμφωνίας και συνδυάζονται, εφόσον συντρέχει περίπτωση, με επιδότηση επιτοκίου από τους πόρους του 11ου ΕΤΑ.
            
            
               3.   Η εφαρμογή του παρόντος μέρους δεν δημιουργεί οποιαδήποτε υποχρέωση ή ευθύνη εκ μέρους της Επιτροπής.
            
         
         
            Άρθρο 46
            Προβλέψεις των αναλήψεων υποχρεώσεων και των πληρωμών της επενδυτικής διευκόλυνσης
            Πριν από την 1η Σεπτεμβρίου κάθε έτους η ΕΤΕπ διαβιβάζει, σύμφωνα με την εσωτερική συμφωνία, στην Επιτροπή τις προβλέψεις της ως προς τις αναλήψεις υποχρεώσεων και τις πληρωμές που απαιτούνται για την πραγματοποίηση της δήλωσης που αναφέρεται στο άρθρο 7 παράγραφος 1 της εσωτερικής συμφωνίας, στο πλαίσιο των πράξεων της επενδυτικής διευκόλυνσης, συμπεριλαμβανομένων των επιδοτήσεων επιτοκίου που εφαρμόζει. Η ΕΤΕπ διαβιβάζει στην Επιτροπή επικαιροποιημένες προβλέψεις των αναλήψεων υποχρεώσεων και πληρωμών, όταν αυτό κρίνεται απαραίτητο. Οι λεπτομέρειες αυτών των προβλέψεων καθορίζονται στη συμφωνία διαχείρισης που αναφέρεται στο άρθρο 49 παράγραφος 4 του παρόντος κανονισμού.
         
         
            Άρθρο 47
            Διαχείριση των συνεισφορών στην επενδυτική διευκόλυνση
            
               1.   Οι συνεισφορές που αναφέρονται στο άρθρο 19 παράγραφος 7 στοιχείο β) και αποφασίζονται από το Συμβούλιο καταβάλλονται χωρίς επιβάρυνση του δικαιούχου από τα κράτη μέλη στην ΕΤΕπ, μέσω ειδικού λογαριασμού που ανοίγει η ΕΤΕπ στο όνομα της επενδυτικής διευκόλυνσης, σύμφωνα με τους λεπτομερείς κανόνες που καθορίζονται στη συμφωνία διαχείρισης που αναφέρεται στο άρθρο 49 παράγραφος 4.
            
            
               2.   Η ημερομηνία που αναφέρεται στο άρθρο 1 παράγραφος 5 της εσωτερικής συμφωνίας είναι η 31η Δεκεμβρίου 2030.
            
            
               3.   Εάν το Συμβούλιο δεν αποφασίσει άλλως σχετικά με την ανταμοιβή της ΕΤΕπ, σύμφωνα με το άρθρο 5 της εσωτερικής συμφωνίας, τα έσοδα της ΕΤΕπ από το πιστωτικό υπόλοιπο των ειδικών λογαριασμών της παραγράφου 1 του παρόντος άρθρου συμπληρώνουν την επενδυτική διευκόλυνση και λαμβάνονται υπόψη κατά τις προσκλήσεις καταβολής συνεισφορών που αναφέρονται στο άρθρο 19 και χρησιμοποιούνται για την κάλυψη οποιασδήποτε οικονομικής υποχρέωσης μετά τις 31 Δεκεμβρίου 2030.
            
            
               4.   Η ΕΤΕπ αναλαμβάνει την ταμειακή διαχείριση των ποσών που αναφέρονται στην παράγραφο 1 του παρόντος άρθρου σύμφωνα με τους λεπτομερείς κανόνες που καθορίζονται στη συμφωνία διαχείρισης που αναφέρεται στο άρθρο 49 παράγραφος 4.
            
            
               5.   Η διαχείριση της επενδυτικής διευκόλυνσης γίνεται σύμφωνα με τους όρους που προβλέπονται στη συμφωνία εταιρικής σχέσης ΑΚΕ-ΕΕ, στην απόφαση 2013/755/ΕΕ, στην εσωτερική συμφωνία και στο παρόν μέρος.
            
         
         
            Άρθρο 48
            Αμοιβή της ΕΤΕπ
            Η ΕΤΕπ αμείβεται, σύμφωνα με ρύθμιση πλήρους κάλυψης των εξόδων της, για τη διαχείριση των πράξεων που πραγματοποιούνται στο πλαίσιο της επενδυτικής διευκόλυνσης. Το Συμβούλιο αποφασίζει για τους πόρους και τους μηχανισμούς αμοιβής της ΕΤΕπ σύμφωνα με το άρθρο 5 παράγραφος 4 της εσωτερικής συμφωνίας. Τα μέτρα εφαρμογής αυτής της απόφασης ενσωματώνονται στη συμφωνία διαχείρισης που αναφέρεται στο άρθρο 49 παράγραφος 4 του παρόντος κανονισμού.
         
         
            Άρθρο 49
            Εφαρμογή της επενδυτικής διευκόλυνσης
            
               1.   Για τα μέσα που χρηματοδοτούνται από τους πόρους του 11ου ΕΤΑ που τελούν υπό τη διαχείριση της ΕΤΕπ, εφαρμόζονται οι ίδιοι κανόνες της ΕΤΕπ.
            
            
               2.   Στις περιπτώσεις προγραμμάτων ή έργων που συγχρηματοδοτούνται από τα κράτη μέλη ή από τους οργανισμούς τους που έχουν αναλάβει την εκτέλεση και ανταποκρίνονται στις προτεραιότητες που τίθενται στις στρατηγικές συνεργασίας ανά χώρα και τα έγγραφα προγραμματισμού που προβλέπονται στον κανονισμό (ΕΕ) 2015/322 και θεσπίζονται στο άρθρο 10 παράγραφος 1 δεύτερο και τρίτο εδάφιο της εσωτερικής συμφωνίας και στο άρθρο 74 της απόφασης 2013/755/ΕΕ, η ΕΤΕπ μπορεί να αναθέτει καθήκοντα σχετικά με την εφαρμογή της επενδυτικής διευκόλυνσης στα κράτη μέλη ή στους οργανισμούς τους που έχουν αναλάβει την εκτέλεση.
            
            
               3.   Τα ονόματα των αποδεκτών της χρηματοδοτικής στήριξης στο πλαίσιο της επενδυτικής διευκόλυνσης δημοσιοποιούνται από την ΕΤΕπ, εκτός εάν η δημοσιοποίησή τους ενέχει τον κίνδυνο να προκληθεί βλάβη στα εμπορικά συμφέροντα των αποδεκτών, με τη δέουσα τήρηση των απαιτήσεων εμπιστευτικότητας και ασφάλειας, ιδίως δε της προστασίας των δεδομένων προσωπικού χαρακτήρα. Για τα κριτήρια της δημοσιοποίησης και τον βαθμό λεπτομέρειας των δημοσιοποιούμενων πληροφοριών, λαμβάνονται υπόψη οι ιδιαιτερότητες του τομέα και η φύση της επενδυτικής διευκόλυνσης.
            
            
               4.   Οι λεπτομερείς κανόνες εφαρμογής του παρόντος μέρους αποτελούν το αντικείμενο συμφωνίας διαχείρισης, η οποία συνάπτεται μεταξύ της Επιτροπής, εξ ονόματος της Ένωσης, και της ΕΤΕπ.
            
         
         
            Άρθρο 50
            Υποβολή εκθέσεων στο πλαίσιο της επενδυτικής διευκόλυνσης
            Η ΕΤΕπ ενημερώνει τακτικά την Επιτροπή για τις πράξεις που πραγματοποιούνται στο πλαίσιο της επενδυτικής διευκόλυνσης, περιλαμβανομένων των επιδοτήσεων επιτοκίου, για τη χρησιμοποίηση κάθε συνεισφοράς που καταβάλλεται στην ΕΤΕπ κατόπιν πρόσκλησης και, ιδίως, για τα συνολικά τριμηνιαία ποσά των αναλήψεων υποχρεώσεων, των συμβάσεων και των πληρωμών, σύμφωνα με τους λεπτομερείς κανόνες που καθορίζονται στη συμφωνία διαχείρισης που αναφέρεται στο άρθρο 49 παράγραφος 4.
         
         
            Άρθρο 51
            Λογιστική και δημοσιονομικές καταστάσεις της επενδυτικής διευκόλυνσης
            
               1.   Η ΕΤΕπ τηρεί τους λογαριασμούς της επενδυτικής διευκόλυνσης, συμπεριλαμβανομένων των επιδοτήσεων επιτοκίου που εκτελούνται από την ΕΤΕπ και χρηματοδοτούνται από το 11ο ΕΤΑ, ώστε να είναι δυνατή η παρακολούθηση του πλήρους κύκλου ροής των κεφαλαίων, από την παραλαβή τους ως την καταβολή τους και, κατόπιν, τα έσοδα που προκύπτουν από αυτά και κάθε επακόλουθη είσπραξη. Η ΕΤΕπ θεσπίζει τους σχετικούς λογιστικούς κανόνες και μεθόδους με βάση διεθνή λογιστικά πρότυπα και ενημερώνει σχετικά την Επιτροπή και τα κράτη μέλη.
            
            
               2.   Ετησίως, η ΕΤΕπ διαβιβάζει στο Συμβούλιο και στην Επιτροπή έκθεση επί της εκτέλεσης των πράξεων που χρηματοδοτούνται από τους πόρους του 11ου ΕΤΑ που τελούν υπό τη διαχείρισή της, συμπεριλαμβανομένων των δημοσιονομικών καταστάσεων που καταρτίζονται σύμφωνα με τους κανόνες και τις μεθόδους που προβλέπονται στην παράγραφο 1 του παρόντος άρθρου, καθώς και τα στοιχεία που αναφέρονται στο άρθρο 39 παράγραφος 2.
            
            
               3.   Τα εν λόγω έγγραφα υποβάλλονται το αργότερο στις 28 Φεβρουαρίου, με τη μορφή σχεδίου, και το αργότερο στις 30 Ιουνίου του δημοσιονομικού έτους μετά το δημοσιονομικό έτος που αφορούν, με την οριστική τους μορφή, έτσι ώστε να τα χρησιμοποιήσει η Επιτροπή κατά την κατάρτιση των λογαριασμών που αναφέρονται στο άρθρο 38 του παρόντος κανονισμού σύμφωνα με το άρθρο 11 παράγραφος 4 της εσωτερικής συμφωνίας. Η έκθεση επί της δημοσιονομικής διαχείρισης των πόρων που τελούν υπό τη διαχείριση της ΕΤΕπ υποβάλλεται από αυτήν προς την Επιτροπή έως τις 31 Μαρτίου.
            
         
         
            Άρθρο 52
            Εξωτερικός έλεγχος και απαλλαγή όσον αφορά τις πράξεις της ΕΤΕπ
            Οι πράξεις που χρηματοδοτούνται με πόρους του 11ου ΕΤΑ και τελούν υπό τη διαχείριση της ΕΤΕπ σύμφωνα με το παρόν μέρος αποτελούν αντικείμενο των διαδικασιών ελέγχου και απαλλαγής που η ΕΤΕπ εφαρμόζει σε λογαριασμούς με εντεταλμένο τρίτο χρήστη. Οι λεπτομερείς κανόνες σχετικά με τον έλεγχο από το Ελεγκτικό Συνέδριο καθορίζονται σε τριμερή συμφωνία μεταξύ της ΕΤΕπ, της Επιτροπής και του Ελεγκτικού Συνεδρίου.
         
         ΜΕΡΟΣ III
         
            ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ
         
         
            ΤΙΤΛΟΣ I
         
         
            
               Μεταβατικές διατάξεις
            
         
         
            Άρθρο 53
            Μεταφορά υπολοίπων προγενέστερων ΕΤΑ
            Οι μεταφορές προς το 11ο ΕΤΑ των υπολοίπων των πόρων που είχαν συσταθεί στο πλαίσιο των εσωτερικών συμφωνιών για τα προηγούμενα ΕΤΑ πραγματοποιούνται σύμφωνα με το άρθρο 1 παράγραφος 2 στοιχείο β) και παράγραφοι 3 και 4 της εσωτερικής συμφωνίας.
         
         
            Άρθρο 54
            Έσοδα από τόκους επί των πόρων προγενέστερων ΕΤΑ
            Τα υπόλοιπα των εσόδων από τόκους επί των πόρων προγενέστερων ΕΤΑ μεταφέρονται στο 11ο ΕΤΑ και διατίθενται για τους ίδιους σκοπούς με εκείνους των εσόδων που προβλέπονται στο άρθρο 1 παράγραφος 6 της εσωτερικής συμφωνίας. Το ίδιο ισχύει και για τα διάφορα έσοδα προγενέστερων ΕΤΑ, τα οποία απαρτίζονται, για παράδειγμα, από τους τόκους υπερημερίας που εισπράττονται σε περίπτωση καθυστερημένης καταβολής των συνεισφορών των κρατών μελών στα σχετικά ETA. Οι τόκοι από τους πόρους του προγενέστερου ΕΤΑ που τελούν υπό τη διαχείριση της ΕΤΕπ συμπληρώνουν την επενδυτική διευκόλυνση.
         
         
            Άρθρο 55
            Μείωση των εισφορών κατά το ύψος των υπολοίπων
            Τα ποσά από έργα του 10ου ΕΤΑ ή άλλων προγενέστερων ΕΤΑ τα οποία δεν αναλήφθηκαν σύμφωνα με το άρθρο 1 παράγραφος 3 της εσωτερικής συμφωνίας ή αποδεσμεύθηκαν σύμφωνα με το άρθρο 1 παράγραφος 4 της εσωτερικής συμφωνίας, εκτός εάν αποφασίστηκε διαφορετικά με ομοφωνία από το Συμβούλιο, χρησιμοποιούνται για να μειωθεί το ποσοστό εκείνο της συνεισφοράς των κρατών μελών που αναφέρεται στο άρθρο 1 παράγραφος 2 στοιχείο α) της εσωτερικής συμφωνίας.
            Η επίπτωση στη συνεισφορά κάθε κράτους μέλους υπολογίζεται κατ' αναλογία προς τη συνεισφορά κάθε κράτους μέλους στο 9ο και στο 10ο ΕΤΑ. Η επίπτωση υπολογίζεται σε ετήσια βάση.
         
         
            Άρθρο 56
            Εφαρμογή του παρόντος κανονισμού σε πράξεις στο πλαίσιο προγενέστερων ΕΤΑ
            Ο παρών κανονισμός ισχύει για πράξεις χρηματοδοτούμενες από προγενέστερα ΕΤΑ, με την επιφύλαξη υφιστάμενων νομικών δεσμεύσεων. Ο παρών κανονισμός δεν ισχύει για την επενδυτική διευκόλυνση στο πλαίσιο προγενέστερων ΕΤΑ.
         
         
            Άρθρο 57
            Έναρξη των διαδικασιών για τις συνεισφορές
            Η διαδικασία σχετικά με τις συνεισφορές των κρατών μελών που καθορίζεται στα άρθρα 19 έως 22 εφαρμόζεται για πρώτη φορά όσον αφορά τις συνεισφορές του έτους n + 2, υπό τον όρο ότι η εσωτερική συμφωνία τίθεται σε ισχύ από την 1η Οκτωβρίου του έτους n έως την 30ή Σεπτεμβρίου του έτους n + 1.
         
         
            ΤΙΤΛΟΣ II
         
         
            
               Τελικές διατάξεις
            
         
         
            Άρθρο 58
            Κατάργηση
            Ο κανονισμός (ΕΕ) αριθ. 2015/323 καταργείται.
            Οι παραπομπές στον καταργούμενο κανονισμό νοούνται ως παραπομπές στον παρόντα κανονισμό και διαβάζονται σύμφωνα με τον πίνακα αντιστοιχίας που παρατίθεται στο παράρτημα.
         
         
            Άρθρο 59
            Έναρξη ισχύος και εφαρμογή
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Νοεμβρίου 2018.
            
               
                  Για το Συμβούλιο
               
               
                  Η Πρόεδρος
               
               F. MOGHERINI
            
         
         
            (1)  ΕΕ L 317 της 15.12.2000, σ. 3.
         
            (2)  ΕΕ L 210 της 6.8.2013, σ. 1.
         
            (3)  ΕΕ C 396 της 31.10.2018, σ. 1.
         
            (4)  Κανονισμός (ΕΕ) 2015/323 του Συμβουλίου, της 2ας Μαρτίου 2015, σχετικά με τον δημοσιονομικό κανονισμό που εφαρμόζεται στο 11ο Ευρωπαϊκό Ταμείο Ανάπτυξης (ΕΕ L 58 της 3.3.2015, σ. 17).
         
            (5)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).
         
            (6)  Κατ' εξουσιοδότηση κανονισμός (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L 362 της 31.12.2012, σ. 1).
         
            (7)  Κανονισμός (EU, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
         
            (8)  Απόφαση 2013/755/EE του Συμβουλίου, της 25ης Νοεμβρίου 2013, για τη σύνδεση των υπερπόντιων χωρών και εδαφών με την Ευρωπαϊκή Ένωση («απόφαση για τη σύνδεση ΥΧΕ-ΕΕ») (ΕΕ L 344 της 19.12.2013, σ. 1).
         
            (9)  Κανονισμός (ΕΕ) 2015/322 του Συμβουλίου, της 2ας Μαρτίου 2015, σχετικά με την εφαρμογή του 11ου Ευρωπαϊκού Ταμείου Ανάπτυξης (ΕΕ L 58 της 3.3.2015, σ. 1).
         
            (10)  Κανονισμός (ΕΕ) αριθ. 236/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για τον καθορισμό κοινών κανόνων και διαδικασιών για την εφαρμογή των μηχανισμών χρηματοδότησης της εξωτερικής δράσης της Ένωσης (ΕΕ L 77 της 15.3.2014, σ. 95).
      
      
         
            ΠΑΡΑΡΤΗΜΑ
            
               ΠΙΝΑΚΑΣ ΑΝΤΙΣΤΟΙΧΙΑΣ
            
            
                        Κανονισμός (ΕΕ) 2015/323
                     
                     
                        Παρών κανονισμός
                     
                  
                        Άρθρο 1
                     
                     
                        Άρθρο 1
                     
                  
                        Άρθρο 2 παράγραφος 1
                     
                     
                        —
                     
                  
                        Άρθρο 2 παράγραφος 2
                     
                     
                        Άρθρο 2 παράγραφος 1
                     
                  
                        Άρθρο 2 παράγραφος 3
                     
                     
                        Άρθρο 2 παράγραφος 2
                     
                  
                        Άρθρο 2 παράγραφος 4
                     
                     
                        Άρθρο 3 παράγραφοι 1 και 2
                     
                  
                        Άρθρο 2 παράγραφος 5
                     
                     
                        Άρθρο 2 παράγραφος 4
                     
                  
                        Άρθρο 3
                     
                     
                        Άρθρο 3 παράγραφος 2
                     
                  
                        Άρθρο 4
                     
                     
                        Άρθρο 3 παράγραφος 2
                     
                  
                        Άρθρο 5
                     
                     
                        Άρθρο 4
                     
                  
                        Άρθρο 6
                     
                     
                        Άρθρο 5
                     
                  
                        Άρθρο 7
                     
                     
                        Άρθρο 6
                     
                  
                        Άρθρο 8
                     
                     
                        Άρθρο 7
                     
                  
                        Άρθρο 9 παράγραφος 1
                     
                     
                        Άρθρο 8 παράγραφος 1
                     
                  
                        Άρθρο 9 παράγραφος 2
                     
                     
                        Άρθρο 8 παράγραφος 2
                     
                  
                        Άρθρο 9 παράγραφος 2 στοιχείο α)
                     
                     
                        Άρθρο 8 παράγραφος 2 στοιχείο α)
                     
                  
                        Άρθρο 9 παράγραφος 2 στοιχείο β)
                     
                     
                        Άρθρο 8 παράγραφος 2 στοιχείο β)
                     
                  
                        Άρθρο 9 παράγραφος 2 στοιχείο γ)
                     
                     
                        Άρθρο 8 παράγραφος 2 στοιχείο γ)
                     
                  
                        Άρθρο 9 παράγραφος 2 στοιχείο δ)
                     
                     
                        —
                     
                  
                        Άρθρο 9 παράγραφος 2 στοιχείο ε)
                     
                     
                        Άρθρο 8 παράγραφος 2 στοιχείο δ)
                     
                  
                        Άρθρο 9 παράγραφος 2 στοιχείο στ)
                     
                     
                        Άρθρο 8 παράγραφος 2 στοιχείο ε)
                     
                  
                        Άρθρο 9 παράγραφος 3
                     
                     
                        Άρθρο 8 παράγραφος 3
                     
                  
                        Άρθρο 9 παράγραφος 4
                     
                     
                        —
                     
                  
                        Άρθρο 9 παράγραφος 5
                     
                     
                        Άρθρο 8 παράγραφος 4
                     
                  
                        Άρθρο 9 παράγραφος 6
                     
                     
                        Άρθρο 8 παράγραφος 5
                     
                  
                        Άρθρο 10
                     
                     
                        Άρθρο 9
                     
                  
                        Άρθρο 11 παράγραφος 1
                     
                     
                        Άρθρο 10
                     
                  
                        Άρθρο 11 παράγραφος 2
                     
                     
                        —
                     
                  
                        Άρθρο 11 παράγραφος 3
                     
                     
                        —
                     
                  
                        Άρθρο 11 παράγραφος 4
                     
                     
                        —
                     
                  
                        Άρθρο 12
                     
                     
                        —
                     
                  
                        Άρθρο 13 παράγραφος 1
                     
                     
                        Άρθρο 11 παράγραφος 1
                     
                  
                        Άρθρο 13 παράγραφος 2
                     
                     
                        Άρθρο 11 παράγραφος 2
                     
                  
                        Άρθρο 13 παράγραφος 3
                     
                     
                        Άρθρο 11 παράγραφος 3
                     
                  
                        Άρθρο 13 παράγραφος 4
                     
                     
                        Άρθρο 29 παράγραφος 4
                     
                  
                        Άρθρο 13 παράγραφος 5
                     
                     
                        Άρθρο 30
                     
                  
                        Άρθρο 14
                     
                     
                        Άρθρο 12
                     
                  
                        Άρθρο 15
                     
                     
                        Άρθρο 13
                     
                  
                        Άρθρο 16
                     
                     
                        Άρθρο 14
                     
                  
                        Άρθρο 17 παράγραφος 1
                     
                     
                        Άρθρο 14 παράγραφος 1
                     
                  
                        Άρθρο 17 παράγραφος 2
                     
                     
                        Άρθρο 15 παράγραφος 1
                     
                  
                        Άρθρο 17 παράγραφος 3
                     
                     
                        Άρθρο 30 παράγραφος 2
                     
                  
                        Άρθρο 17 παράγραφος 4
                     
                     
                        Άρθρο 30 παράγραφος 3
                     
                  
                        Άρθρο 17 παράγραφος 5
                     
                     
                        Άρθρο 29 παράγραφος 3
                     
                  
                        Άρθρο 18 παράγραφος 1
                     
                     
                        —
                     
                  
                        Άρθρο 18 παράγραφος 2
                     
                     
                        Άρθρο 16 παράγραφος 1
                     
                  
                        Άρθρο 18 παράγραφος 3
                     
                     
                        Άρθρο 16 παράγραφος 2
                     
                  
                        Άρθρο 19 παράγραφος 1 πρώτο εδάφιο
                     
                     
                        Άρθρο 18 παράγραφος 2
                     
                  
                        Άρθρο 19 παράγραφος 1 δεύτερο εδάφιο
                     
                     
                        Άρθρο 17 παράγραφος 1
                     
                  
                        Άρθρο 19 παράγραφος 2
                     
                     
                        Άρθρο 17 παράγραφος 2
                     
                  
                        Άρθρο 20 παράγραφος 1
                     
                     
                        Άρθρο 18 παράγραφος 1
                     
                  
                        Άρθρο 20 παράγραφος 2
                     
                     
                        Άρθρο 18 παράγραφος 2
                     
                  
                        Άρθρο 21
                     
                     
                        Άρθρο 19
                     
                  
                        Άρθρο 22
                     
                     
                        Άρθρο 20
                     
                  
                        Άρθρο 23
                     
                     
                        Άρθρο 21
                     
                  
                        Άρθρο 24
                     
                     
                        Άρθρο 22
                     
                  
                        Άρθρο 25 παράγραφος 1
                     
                     
                        Άρθρο 23 παράγραφος 1
                     
                  
                        Άρθρο 25 παράγραφος 2
                     
                     
                        Άρθρο 23 παράγραφος 2
                     
                  
                        Άρθρο 25 παράγραφος 3
                     
                     
                        Άρθρο 23 παράγραφος 3
                     
                  
                        Άρθρο 25 παράγραφος 4
                     
                     
                        —
                     
                  
                        Άρθρο 25 παράγραφος 5
                     
                     
                        —
                     
                  
                        Άρθρο 26
                     
                     
                        Άρθρο 24 παράγραφοι 1, 2
                     
                  
                        Άρθρο 27 παράγραφος 1
                     
                     
                        Άρθρο 24 παράγραφος 2
                     
                  
                        Άρθρο 27 παράγραφος 2
                     
                     
                        Άρθρο 24 παράγραφος 3
                     
                  
                        Άρθρο 27 παράγραφος 3
                     
                     
                        Άρθρο 24 παράγραφος 4
                     
                  
                        Άρθρο 27 παράγραφος 4
                     
                     
                        Άρθρο 24 παράγραφος 5
                     
                  
                        Άρθρο 27 παράγραφος 5
                     
                     
                        Άρθρο 24 παράγραφος 6
                     
                  
                        Άρθρο 27 παράγραφος 6
                     
                     
                        Άρθρο 24 παράγραφος 7
                     
                  
                        Άρθρο 27 παράγραφος 7
                     
                     
                        Άρθρα 27 και 42
                     
                  
                        Άρθρο 28
                     
                     
                        Άρθρο 26
                     
                  
                        Άρθρο 29
                     
                     
                        Άρθρο 25
                     
                  
                        Άρθρο 30
                     
                     
                        Άρθρο 26
                     
                  
                        Άρθρο 31
                     
                     
                        Άρθρο 27
                     
                  
                        Άρθρο 32
                     
                     
                        Άρθρο 27
                     
                  
                        Άρθρο 33
                     
                     
                        Άρθρο 27
                     
                  
                        Άρθρο 34
                     
                     
                        Άρθρο 28
                     
                  
                        Άρθρο 35 παράγραφος 1
                     
                     
                        Άρθρο 29 παράγραφος 1
                     
                  
                        Άρθρο 35 παράγραφος 2
                     
                     
                        Άρθρο 29 παράγραφος 2
                     
                  
                        Άρθρο 35 παράγραφος 3
                     
                     
                        Άρθρο 29 παράγραφος 3
                     
                  
                        Άρθρο 35 παράγραφος 4
                     
                     
                        Άρθρο 29 παράγραφος 5
                     
                  
                        —
                     
                     
                        Άρθρο 30 παράγραφος 1
                     
                  
                        Άρθρο 36
                     
                     
                        Άρθρο 31
                     
                  
                        Άρθρο 37
                     
                     
                        Άρθρο 32
                     
                  
                        Άρθρο 38
                     
                     
                        Άρθρο 33
                     
                  
                        Άρθρο 39
                     
                     
                        Άρθρο 36
                     
                  
                        Άρθρο 40
                     
                     
                        Άρθρο 34
                     
                  
                        Άρθρο 41
                     
                     
                        Άρθρο 37
                     
                  
                        Άρθρο 42
                     
                     
                        Άρθρο 35
                     
                  
                        Άρθρο 43 παράγραφος 1 πρώτο και δεύτερο εδάφιο
                     
                     
                        Άρθρο 38 παράγραφος 1 πρώτο και δεύτερο εδάφιο
                     
                  
                        Άρθρο 43 παράγραφος 2
                     
                     
                        Άρθρο 38 παράγραφος 2 πρώτο εδάφιο
                     
                  
                        Άρθρο 43 παράγραφος 3
                     
                     
                        Άρθρο 38 παράγραφος 2 δεύτερο εδάφιο
                     
                  
                        Άρθρο 43 παράγραφος 4
                     
                     
                        Άρθρο 38 παράγραφος 3 πρώτο και δεύτερο εδάφιο
                     
                  
                        Άρθρο 43 παράγραφος 5
                     
                     
                        Άρθρο 38 παράγραφος 3 τρίτο εδάφιο
                     
                  
                        Άρθρο 43 παράγραφος 6
                     
                     
                        Άρθρο 38 παράγραφος 3 τέταρτο εδάφιο
                     
                  
                        Άρθρο 43 παράγραφος 7
                     
                     
                        Άρθρο 38 παράγραφος 2 πρώτο εδάφιο και άρθρο 38 παράγραφος 3 πρώτο και δεύτερο εδάφιο
                     
                  
                        Άρθρο 44 παράγραφος 1
                     
                     
                        Άρθρο 38 παράγραφος 1 τρίτο εδάφιο
                     
                  
                        Άρθρο 44 παράγραφος 2
                     
                     
                        Άρθρο 39 παράγραφος 1
                     
                  
                        Άρθρο 44 παράγραφος 3
                     
                     
                        Άρθρο 39 παράγραφος 2
                     
                  
                        Άρθρο 45
                     
                     
                        Άρθρο 40
                     
                  
                        Άρθρο 46
                     
                     
                        Άρθρο 18 παράγραφοι 3 και 4
                     
                  
                        Άρθρο 47
                     
                     
                        Άρθρο 41
                     
                  
                        Άρθρο 48 παράγραφος 1
                     
                     
                        Άρθρο 42 παράγραφος 1
                     
                  
                        Άρθρο 48 παράγραφος 2
                     
                     
                        Άρθρο 42 παράγραφος 2
                     
                  
                        Άρθρο 48 παράγραφος 3
                     
                     
                        Άρθρο 42 παράγραφος 3
                     
                  
                        Άρθρο 48 παράγραφος 4
                     
                     
                        Άρθρο 42 παράγραφος 2
                     
                  
                        Άρθρο 48 παράγραφος 5
                     
                     
                        Άρθρο 42 παράγραφος 4
                     
                  
                        Άρθρο 48 παράγραφος 6
                     
                     
                        Άρθρο 42 παράγραφος 5
                     
                  
                        Άρθρο 48 παράγραφος 7
                     
                     
                        Άρθρο 42 παράγραφος 6
                     
                  
                        Άρθρο 49
                     
                     
                        Άρθρο 43
                     
                  
                        Άρθρο 50 παράγραφος 1
                     
                     
                        Άρθρο 44 παράγραφος 2
                     
                  
                        Άρθρο 50 παράγραφος 2
                     
                     
                        Άρθρο 44 παράγραφος 3
                     
                  
                        Άρθρο 50 παράγραφος 3
                     
                     
                        Άρθρο 44 παράγραφος 1
                     
                  
                        Άρθρο 51
                     
                     
                        Άρθρο 45
                     
                  
                        Άρθρο 52
                     
                     
                        Άρθρο 46
                     
                  
                        Άρθρο 53
                     
                     
                        Άρθρο 47
                     
                  
                        Άρθρο 54
                     
                     
                        Άρθρο 48
                     
                  
                        Άρθρο 55
                     
                     
                        Άρθρο 49
                     
                  
                        Άρθρο 56
                     
                     
                        Άρθρο 50
                     
                  
                        Άρθρο 57 παράγραφος 1
                     
                     
                        Άρθρο 51 παράγραφος 1
                     
                  
                        Άρθρο 57 παράγραφος 2
                     
                     
                        Άρθρο 51 παράγραφοι 2 και 3
                     
                  
                        Άρθρο 58
                     
                     
                        Άρθρο 52
                     
                  
                        Άρθρο 59
                     
                     
                        Άρθρο 53
                     
                  
                        Άρθρο 60
                     
                     
                        Άρθρο 54
                     
                  
                        Άρθρο 61
                     
                     
                        Άρθρο 55
                     
                  
                        Άρθρο 62
                     
                     
                        Άρθρο 56
                     
                  
                        Άρθρο 63
                     
                     
                        Άρθρο 57
                     
                  
                        —
                     
                     
                        Άρθρο 58
                     
                  
                        Άρθρο 64
                     
                     
                        Άρθρο 59